
periòdic de comunicadó popular 


ESPECIAL SANTS EN CRISI 

L’Assemblea de Barri de Sants ens 
ofereix una anàlisi sobre la crisi a 
partir de cinc eixos: habitatge, atur, 
consum, serveis públics i món 
financer. Pàgines centrals 

Mobilitzacions a favor 
de l'educació pública 


El mes de març va ser un mes ple de 
mobilitzacions en contra de diversoss 
aspectes que afecten l’educació públi¬ 
ca, tant escolar com universitària. 

El 19 de març va tenir lloc al centre 
de Barcelona la manifestació en con¬ 
tra de la Llei d’educació de Catalunya 
(LEC). La manifestació, amb un segui¬ 
ment de més del 70%, va aplegar unes 
80.000 persones que portaven lemes 
com «L’escola no és un pàrquing» i 
«Amb aquesta llei anem enrere». Les 
manifestants van voler denunciar la 
poca participació que s’ha donat a la 
comunitat educativa a l’hora de pro¬ 
jectar aquesta llei, la qual no aporta 
solucions a la preocupació que es viu 
a les escoles del nostre país. 

D’altra banda, també hi ha hagut 
mobilitzacions en contra de l’anome¬ 
nat Pla Bolonya. El 18 de març es va 
dur a terme el desallotjament del rec¬ 
torat de la Universitat de Barcelona a 
càrrec dels Mossos d’Esquadra. L’ac¬ 
tuació violenta de la policia va provo¬ 
car concentracions durant tot el dia i 
una manifestació a la nit. La jornada 
es va saldar amb més d’un centenar de 
ferits, entre manifestants, periodistes i 
gent aliena a la convocatòria. A causa 
d’aquests fets, el dia 26 es va dur a ter¬ 
me una manifestació de denúncia que 
va aplegar més de 10.000 persones i 
que va arribar fins a la plaça d’Osca. 
PÀGINES 3 I 5 



Vista de la manifestació en contra de l’actuació del Mossos d’Esquadra del 26 de març des de l’estació de Sants. ALBERT GARCIA 



Erika Martí Ibern 

Entrevista a un membre del 
Sindicat d’Estudiants dels Països 
Catalans. Pàgina 12 


Opinió _ 

Polítques 
contra la 
immigració 

PÀGINA 2 

Clara Foz Altarriba, de Poble Sec per a 
Tothom, reflexiona al voltant de la refor¬ 
ma de la Llei d’estrangeria, que podria 
implicar la penalització de la solidaritat 
amb les persones immigrades. 

En moviment _ 

Teràpia 
per trencar 
estigmes 

PÀGINA 8 

L’Associació Cultural Ràdio Nikòsia 
proposa, a través de les arts plàstiques, 
la ràdio i la literatura, una manera 
alternativa d’afrontar el tractament 
social de les malatlies mentals: el seu 
objectiu és fer teràpia a una societat 
malalta d’injustícia. 

Arreu 


Malestar pel tancament de l’Espanya Industrial 


El proper 1 d’abril el parc de l’Espanya 
Industrial es tancarà i només quedaran 
oberts petits camins cap a les escoles 
bressol, la Casa del Mig i el poliespor- 
tiu. Serà el tret de sortida de les obres 
de remodelació del parc, finançades 


amb el Fons d’Inversió Local del Go¬ 
vern espanyol, i que està previst que 
s’allarguin fins al desembre d’enguany. 

Malgrat que des del veïnat es veu 
amb bona cara la reforma, l’anunci del 
tancament ha generat cert malestar en¬ 


tre diversos col·lectius: esplais i caus, 
mares, pares i àvies usuàries i l’Assem¬ 
bla de Barri de Sants, entre d’altres. No 
es veu clar el tancament total del parc, 
un espai guanyat gràcies a les lluites 
veïnals dels anys vuitanta, gairebé únic 


al barri i per on hi passen centenars de 
persones diàriament. Per aquesta raó 
s’han fet diverses propostes al consis¬ 
tori perquè els treballs es facin per 
parts, de manera que no es tanqui to¬ 
talment el parc. Pàgina 4 


Energia nuclear: 
una presa de pèl 

PÀGINA 11 

La campanya «Apaguem les Nuclears» 
està preparant l’oposició a la renovació 
de les llicències de les centrals nuclears, 
que s’ha de decidir el 2010. En el seu 
article ens recorden els nombrosos 
inconvenients d’aquesta font d’energia. 



Sant Jordi 09 


PÀGINA 6 

Us presentem quatre propostes literàries per a la diada de Sant 
Jordi al marge de les grans editorials. 

Opinions 


Editorials 


Uns 

desvestint-se 
i d'altres 
cosint 
vestits nous 


L'educació a Catalunya 
viu temps convulsos 
amb les mobilitzacions 
a primària, secundària 
i la universitat. Què 
està passant? 


A qu 
\ lis : 

Ix: 


quest més de març el capita¬ 
lisme i la seva amant demo¬ 
cràcia representativa estan 
:rdent els papers. Nois i 
noies: això s’acaba, el sistema es po¬ 
sa en evidència i els seus pares i pa¬ 
drins ja no saben què fer per mante¬ 
nir-lo fresc i crescudet. Ernest Mara- 
gall, conseller d’Educació, mira cap a 
una altra banda i no escolta les de¬ 
mandes històriques de l’educació pú¬ 
blica del nostre país. Dídac Ramírez i 
les empreses que hi ha darrere les 
universitats catalanes imposen (a l’es- 
til grisos que ha portat tants records 
a uns quants) el Pla Bolonya. ERO 
aquí i ERO allà, les empreses grans, 
petites i mitjanes van obrint, setmana 
rere setmana, nous expedients de re¬ 
gulació, i aquí al barri l’escola bres¬ 
sol Guinbó continua amb la manca 
d’espai i, consegüentment, veu limi¬ 


tada la seva capacitat i el seu nombre 
de places. Tot plegat, el bo i millor 
del sistema (que mai pararia de créi¬ 
xer) trontolla, i ho fa de valent. Són 
aquells pilars que el sostenen i que a 
la vegada el poden destruir que estan 
en una efervescència innovadora i 
canviant. El món educatiu i els seus 
agents han pres la humil decisió de 
no retrocedir, han aixecat la veu i han 
cridat ben fort que les coses poden i 
han de canviar, que s’ha de guanyar 
la batalla d’allò públic en detriment 
de les ànsies privatitzadores d’a¬ 
quests autoanomenats socialdemò- 
crates. Pel bé de tots i totes se’ls hau¬ 
ria d’escoltar. 


Lluitant 
fins a 
la victòria 


Al moviment veïnal no 
li sobren les victòries, 
per això quan se n'asso¬ 
leix alguna cal congra¬ 
tular-se: al carrer 
Almeria s'enderrocarà 
l'obra il·legal. 


Opinió 



Una llei que 
penalitza la 
solidaritat 


Clara Foz Altarriba 
Membre de Poble Sec per 
a Tothom 

A finals de desembre passat el Go¬ 
vern espanyol va aprovar l’avantpro¬ 
jecte de reforma de la Llei d’estrange¬ 
ria (LO 4/2000). Estem parlant de la 
reforma d’una llei ja de per si exclo¬ 
ent i que nega la responsabilitat dels 
països rics sobre la situació econòmi¬ 
ca dels països més pobres, deixant en 
la clandestinitat prop d’un milió i 
mig de persones que viuen a l’Estat 
espanyol. 

La reforma inclou una sèrie de me¬ 
sures que atempten contra els drets 
fonamentals de les persones i que fa 
encara més profunda la rasa que sepa¬ 


ra els ciutadans autòctons dels ciuta¬ 
dans de fora de la fortalesa europea. 

D’entre els punts més polèmics de 
l’avantprojecte de llei en podem des¬ 
tacar quatre. Primer, la prohibició i 
penalització de fins a 10.000 euros 
pel fet de prestar ajuda humanitària a 
una persona immigrada en situació 
irregular, així com l’empadronament 
d’un estranger a un domicili que no 
sigui l’habitual. Segon, l’allargament 
del període màxim d’internament en 
el CIE (centre d’internament d’es¬ 
trangers) de 40 a 60 dies. Tercer, la 
penalització de fins a 100.000 euros 
per contraure matrimoni amb la fina¬ 
litat que l’altra persona pugui viure 
amb els mateixos drets que qualsevol 
ciutadà. I per últim, les restriccions al 
fet de poder viure en família, perme¬ 
tent el reagrupament familiar d’as¬ 
cendents únicament en cas que 
aquests siguin majors de 65 anys. 
Aquestes són només algunes de les 
mesures de la reforma que ara haurà 
de ser discutida a les Corts Generals. 


Els moviments migratoris formen 
part de la història de la humanitat i les 
lleis d’estrangeria són un intent de ne¬ 
gar la realitat. Posar traves a l’arribada 
i la permanència normalitzada d’es¬ 
trangers al nostre país és potenciar les 
vies d’entrada més perilloses, incre¬ 
mentant el nombre de víctimes d’a¬ 


quest sistema injust i creant una con¬ 
vivència impossible entre persones 
amb drets i persones il·legalitzades. 

Potser ens hauríem de plantejar 
que el problema no són els fluxos mi¬ 
gratoris sinó un sistema capitalista in¬ 
just que accentua dia rere dia l’abis¬ 
me entre països rics i països pobres. 


Salt de plens 

Les set 
vides d'en 
Bezsonoff 


Quel Ness 

La descatalanització del Rosselló i les 
terres contigües és un fet inqüestio¬ 
nable, irremeiable —si hom no creu 
en miracles— i llastimós, però com 
diu en Joan-Daniel no s’elimina una 
cultura i un idioma mil·lenaris tan fà¬ 
cilment. Ell n’és una bona mostra, 
malgrat la grandeur, el pare militar 
de la República i unes quantes raons 
més per deixar de ser català: més 
aviat al contrari. Com més va, més ca¬ 
talà. I aquí ens n’alegrem, no estem 
per fer fàstics a ningú. Si a més és una 


persona lúcida en les seves anàlisis 
(«Teniu una televisió pròpia i no li 
traieu profit» —que és una manera 
elegant de dir: «Sou fluixos de co- 
llons»—) millor que millor. I, parado¬ 
xes de la història, molts de nosaltres 
sospirem per un república catalana 
(si pot ser socialista, molt millor, al¬ 
menys en el meu cas), i en canvi ell 
està fins al capdamunt de la Repúbli¬ 
ca francesa. «La llengua de la Repúbli¬ 
ca és el francès», se’n fot. Veu Repúbli¬ 
ca per tot arreu, com si fos un fantas¬ 
ma que el persegueix allà on vagi. 

Tot això que us explico ho vaig sen¬ 
tir en la presentació del seu darrer lli¬ 
bre, Una educació francesa , publicat 
per L’Avenç, a la llibreria Laie de Bar¬ 
celona davant una nombrós públic i 
amb un presentador de luxe: Albert 
Sànchez Pinol (en Pinol, que li diu 
ell). Em van dir que l’Albert va fer una 


presentació brillant, com li pertoca, 
que em vaig perdre per culpa de con¬ 
fiar en el transport públic metropolità. 

Per sort després vam anar sopar to¬ 
ta una colla, presentador, autor i edi¬ 
tor inclosos, en un restaurant del car¬ 
rer Muntaner, on la mestressa és una 
xinesa que parla català deu vegades 
millor que en Montilla i en Corbacho 
junts, i vaig poder continuar gaudint 
de la joie de vivre, envoltat de gent 
que no s’acaba de creure res del tot. 

Bé, doncs, en sabia ben poca cosa, 
d’en Joan-Daniel Bezsonoff i ara ja 
m’he llegit el seu llibre amb delit, i se¬ 
gurament serà dels pocs escriptors 
dels quals en llegiré un altre, com a 
mínim... 

Per anar acabant vull reproduir un 
petit fragment del llibre, que ha sub¬ 
titulat Les set vides d’en Bezsonoff, 
que em va fer pensar força i riure 


més. Hi parla de l’estat actual de la 
llengua allà dalt: «Llurs néts aprenen 
un català de laboratori —el català de 
TV3 i de Digui, digui— que pronun¬ 
cien amb accent llenguadocià. Ni sa¬ 
ben el nom dels pobles, dels rius i de 
les muntanyes. No és culpa seua. Per 
qualsevol reclamació adreceu-vos a la 
República francesa que ens ha anorre¬ 
at i a l’exèrcit espanyol incapaç de re¬ 
cuperar aquestes terres perdudes». 

Amic meu, l’exèrcit que tu dius no 
recuperarà mai un tros de la nostra 
nació. En primer lloc, perquè, com va 
dir i dibuixar en Junceda al Cu-Cut!, si 
algú estava celebrant un banquet de 
la victòria havien de ser civils i no 
militars, per raons òbvies. I en segon 
lloc, perquè mai alliberarien un tros 
de la nostra nació, no fos cas que 
algun dia fóssim més a fer pinya 
contra ells. 


N o cal repetir la història de 
la reivindicació del carrer 
Almeria: tothom la coneix. 
Els veïns han aconseguit, 
després de l’oposició i de la indife¬ 
rència del Districte, una victòria legal 
inapel·lable que obligarà a l’enderroc 
de l’excés de construcció en aquesta 
obra. Han estat anys de paranys dels 
tècnics municipals, de revesos judi¬ 
cials, però també de lluites, d’assem¬ 
blees i de manifestacions que ens 
porten a la conclusió final que per 
lluitar pel barri no cal tenir la força, 
tan sols cal tenir la raó. Ara, mentre 
s’espera la desconstrucció de l’obra, 
els veïns preparen una festa popular 
a mitjan abril i es plantegen si cal co¬ 
mençar a demanar responsabilitats 
polítiques pel nyap municipal o si 
convé demanar el solar d’Almeria, 7 i 
9 per fer un equipament per al barri. 



Dia de la 
Dona: cops 
i porres 


Ona Tribó Miró 

La marxa del Dia de la Dona 
Treballadora, convocada per la 
Plataforma Revolucionària An- 
tipatriarcal transcorria amb to¬ 
tal normalitat per Pelai. Però 
en arribar a la Rambla un cor¬ 
dó dels antiavalots els va impe¬ 
dir el pas. Després de llegir el 
manifest, les 500 assistents no 
es van donar per vençudes i 
van intentar avançar, però els 
Mossos van respondre amb 
una càrrega. 

Fins i tot el Dia de la Dona 
reprimeixen els nostres crits. 
En canvi la manifestació del 
matí, convocada per la Comis¬ 
sió 8 de Març i l’Institut Català 
de la Dona, va poder passar 
tranquil·lament per allà. Però 
què és això? En Saura pot deci¬ 
dir qui es manifesta i qui no? 
D’això en diuen democràcia? 

Amb aquesta actuació el Tri¬ 
partit ens torna a demostrar la 
seva política repressiva. Ells, 
que es diuen d’esquerres, no 
permeten que es protesti. Tot 
allò que se surt del seu sistema 
ho aniquilen. Els partits poden 
fer el paperot i sortir al carrer 
amb el seu feminisme burgès 
i, en canvi, als que anem a l’ar¬ 
rel dels problemes ens repri¬ 
meixen una vegada i una altra. 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Protestes contra la política educativa 


Sants 



Aula buida del CEIP Barrufet amb motiu de la jornada de vaga del passat 19 de març. IRENE 


Ell 9 de març el conflicte per 
l'aprovació de la Llei catalana 
d'educació (LEC) va viure un 
nou capítol. Sota una convo¬ 
catòria unitària, els sindicats 
convidaven tota la comunitat 
educativa a mostrar el seu 
rebuig a la nova llei projecta¬ 
da pel Departament 
d'Educació, encapçalat per 
Ernest Maragall. 


Martí Gutiérrez Farré 

Sants 


La convocatòria de vaga, secundada 
per tots els sindicats de l’àmbit edu¬ 
catiu (USTEC-STEs, CCOO, ASPEPC- 
SPS, UGT i CGT) va tenir un segui¬ 
ment important, que els convocants 
xifren al voltant del 80% a primària i 
del 70% a secundària, mentre que el 
Departament d’Educació el situa al 
voltant del 50%. 

Malgrat no disposar de dades espe¬ 
cífiques per a Sants, fonts sindicals afir¬ 


men que el seguiment als centres edu¬ 
catius púnlics dels nostres barris -tres 
escoles bressol, nou centres de primà¬ 
ria i tres de secundària- es pot equipa¬ 
rar al de la resta de la ciutat. 

D’altra banda, les mateixes fonts 
també qualifiquen d’«èxit» la manifesta¬ 
ció que va convocar unes 80.000 perso¬ 
nes -segons els organitzadors- sota el 
lema «No a la política educativa de la 
Conselleria d’Educació. No a la LEC». A 
la marxa també s’hi van afegir els estu¬ 
diants universitaris per protestar con¬ 
tra el Pla Bolonya i la respressió. 


Però més enllà del seguiment de la jor¬ 
nada de protesta, la burxa ha volgut sa¬ 
ber què és el que enfronta professorat 
i Administració. 

DEPARTAMENT D’EDUCACIÓ: 
EQUITAT I EXCEL·LÈNCIA DEL 
SISTEMA EDUCATIU 

Aquests dos substantius són els més 
emprats per l’Administració a l’hora de 
defensar la nova llei. En comunicats, 
vídeos enviats als docents i cartes pu¬ 
blicades a diaris han fet ús d’aquestes 
dues premisses durant el darrers me¬ 
sos, recordant la importància de l’a¬ 
provació de la LEC. Llei que després 
de 38 anys de restabliment de la Gene¬ 
ralitat i d’existir a la mercè de lleis es¬ 
tatals, aconseguirà un marc educatiu 
definitiu per al Principat. Legalment lli¬ 
gat a l’Estatut, el projecte explota al 
màxim les competències d’aquest en 
matèria educativa, i compleix, així, el 
mandat del Pacte nacional per l’educa¬ 
ció, aprovat el 20 de març del 2006. 

El Departament defensa que la nova 
llei aportarà modernització apostant 
per l’autonomia dels centres públics, 
reforçant el paper de les direccions i 
creant l’Agència d’Avaluació de Cata¬ 
lunya. Des d’una vessant econòmica, 
l’ens públic pronostica que quan la llei 
estigui desplegada -en un termini mà¬ 
xim de vuit anys- els pressupostos des¬ 
tinats a Educació s’incrementaran en 
1.500 milions d’euros respecte de l’ac¬ 
tualitat És per això que els cossos do¬ 
cents, coneguts també com a mestres 
funcionaris , passaran a ser administrats 
i gestionats per la Generalitat. La proxi¬ 


mitat, la priorització de la formació del 
professorat i la recuperació del valor 
del reconeixement de l’esforç configu¬ 
ren la declaració d’intencions d’un de¬ 
partament ferm, dur i convençut. 

SINDICATS: NEGOCIACIÓ, 

CONSENS I HORITZONTALITAT 

Els representants dels treballadors han 
aguditzat les seves protestes després de 
la congelació de la proposta d’amplia¬ 
ció de l’horari lectiu del professorat. 
Segons els sindicats, la comunitat 
educativa ja va mostrar el rebuig a les 
bases i al projecte de Llei d’educació 
en les mobilitzacions del 13 de no¬ 
vembre i el 14 de febrer. Aquestes 
mobilitzacions van aconseguir la reti¬ 
rada dels matisos més privatitzadors 
de la llei. No obstant això, aquesta 
continua tenint buits pel que fa al 
desmantellament general de l’educa¬ 
ció pública al nostre país. 

Segons els convocants de les mobi¬ 
litzacions la Conselleria fa servir la 
crisi com a justificant per aplicar una 
reconversió i una reducció de les 
plantilles, tal i com ho estant fent les 
patronals en altres sectors, aplicant 
criteris econòmics i no pas pedagò¬ 
gics i deixant de banda les necessitats 
reals del nostre sistema educatiu. 

Entre les demandes dels sindicats hi 
ha l’augment de les plantilles i la 
reducció de les actuals ràtios, l’incre¬ 
ment de construcció de centres 
públics, el no finançament de l’escola 
privada, la supressió de la sisena hora i 
acabar amb les retallades de plantilles, 
entre d’altres. 


I el docents de Sants què hi diuen? 


Hem volgut donar veu als 
mestres i professors de Sants 
perquè expressin la seva opi¬ 
nió al voltant de la llei i de la 
política educativa del tripartit. 

«La LEC 
perpetuarà la 
doble xarxa 
educativa» 

David Cano 

Docent del CEIP Gayarre 

La LEC és la darrera oportunitat per¬ 
duda d’elaborar una llei d’educació 
ambiciosa i valenta. És l’entrada de 
gestors i buròcrates a les escoles i 
l’eliminació de la democràcia inter¬ 
na. També suposarà la perpetuació 
de la doble xarxa en l’ensenyament i 
la subordinació de la pedagogia a les 
lleis del mercat. 


«Educació està 
d’esquena al 
professorat» 

Jordi Ricart Riu 

Docent de VIES XXV 
Olimpíada 

Hi ha moltes coses de la LEC amb què 
estic d’acord i n’hi ha d’altres que no 
veig clares. Són molt ambigües i do¬ 
nen peu a una gestió dels centres i de 
l’educació sota una perspectiva essen¬ 
cialment econòmica. Això s’ha vist 
amb les últimes propostes del conse¬ 
ller, que no són la solució més ade¬ 
quada als problemes que tenim. 

La manera com està treballant el 
Departament d’Educació està plena 
de desencerts i és d’esquena a la ma¬ 
jor part del professorat i dels seus 
representants. Per això, es creen se¬ 
riosos dubtes sobre l’aplicació d’al¬ 
guns aspectes de la LEC. En tot cas, 
és molt preocupant veure com el 


conseller ha estat capaç, en poc 
temps, de destrossar el primer acord 
seriós de totes les parts implicades, el 
Pacte nacional d’educació. 

«Catalunya 
necessita una 
llei d’educació; 
la LEC és una 
oportunitat» 

Josep Chalmeta 

Director del CEIP Gayarre 

Ha de ser una llei de país, no de par¬ 
tit; això fa imprescindible un ampli 
consens que passa forçosament pels 
grups majoritaris: CiU, PSC i ERC. Per 
a això cal que tothom faci renúncies i 
cerqui els punts d’acord; en cas con¬ 
trari la LEC no passaria d’aquesta le¬ 
gislatura. Hi haurà aspectes que no 
ens agradaran, però de ben segur que 
n’hi ha més de positius. 


«No es tenen en 
compte les 
particularitats 
de totes les 
escoles» 

Rosa Ibànez 

Docent del CEIP Barrufet 

És una llei necessària, però s’ha fet 
tenint en compte exclusivament el 
Departament d’Educació i sense 
consultar les persones que estem ca¬ 
da dia a l’escola i que coneixem de 
primera mà les necessitats. 

A més, han pensat un tipus de di¬ 
recció on el director o la directora 
serà qui gestionarà el centre. En 
aquest punt ens trobem que no es 
tenen en compte les particularitats 
de cada escola perquè, per exemple, 
la nostra és un model d’escola parti¬ 
cipativa i no seria compatible amb el 
model que proposa aquesta llei. 


«No s’han 
adonat que no 
volem lleis 
miraculoses» 

Eduard Pallarès 

Docent del CEIP Perú 

La llei s’ha fet en un context que, en 20 
anys, ha canviat molt. El que volem els 
docents és una llei per tranquil·litzar el 
sector, perquè no sabem on ens 
movem ni en quin marc jurídic ens 
trobem. 

No es pot experimentar ni fer políti¬ 
ca amb un tema tan important com l’e¬ 
ducació. Si volen, com diuen, fer un 
model com el finlandès, primer haurí¬ 
em de tenir una societat cohesionada i 
regida per uns altres valors, com la fin¬ 
landesa. La solució pot pasar per millo¬ 
rar l’oferta, però cal que la societat es¬ 
tigui preparada. Ho volen canviar tot i 
no s’han adonat que no volem lleis mi¬ 
raculoses. 

Sants 


A PEU DE CARRER 


Un any més 
esperant 
l’Espanya 
Industrial 


La Granera 

Sonen les campanes: les set de la 
tarda. Davant de la seu del districte, 
esperem fent memòria de la Festa 
Major Alternativa de l’any passat, re¬ 
cordant les situacions tenses viscu¬ 
des a l’hora de muntar i desmuntar 
l’escenari al bell mig de la carretera 
de Sants... A l’hora de pujar a la sala 
de reunions, somriures i comenta¬ 
ris curts. Què diran? Com serà l’am¬ 
bient? Qui hi haurà? 

Ja dins la sala, seiem i fem una 
roda de presentació, com si no ens 
haguéssim vist mai. Potser s’havien 
oblidat de nosaltres? No, és un for¬ 
malisme abans d’entrar en situació. 
En Josep Sans, després de «discul¬ 
par-se» pel retard a l’hora contestar 
la demanda del parc per fer la Festa 
Major Alternativa, confirma que 
aquest estarà tancat per obres fins al 
desembre. Un plànol mostra com 
només quedaran oberts els accessos 
a la Casa del Mig i al poliesportiu. 

La nostra proposta de fer les 
obres en «dues fases» és descartada 
amb les explicacions que el Ministe¬ 
ri corresponent és qui marca les da¬ 
tes i la forma de dur a terme les 
obres, i que el Districte no és qui 
decideix i que, per tant, cal cercar 
altres solucions. En un ambient de 
bon rollo burocràtic ens expliquen 
l’alternativa per les Alternatives, un 
dels pàrquings de la Renfe, un espai 
ampli, assolellat i amb moltes pos¬ 
sibilitats, com els lofts de moda, 
que es podria combinar amb algu¬ 
nes activitats de dia a la plaça Osca. 
Això sí, del bon rotllo en traiem la 
promesa que després de les Festes 
podem començar a parlar de la 
possibilitat de fer les properes a 
l’Espanya Industrial. 

I aquí estem, esperant del Dis¬ 
tricte una resposta sobre la Festa 
Major Alternativa, esperant un any 
més l’Espanya Industrial. Un barri 
en espera de respostes. Què passa¬ 
rà? Com acabarà? La resposta en el 
següent capítol de Vicky i Cristina a 
l’Espanya Industrial. 


Indignació a l’Espanya Industrial 



«No descartem convocar alguna protesta» 

Sveltana, Sveltana, Natàlia, Txell i Pilar 


Mares i àvies usuàries del parc de l'Espanya Industrial 


L'1 d'abril l'Espanya 
Industrial es tancarà per 
començar les obres de refor¬ 
ma, que està previst que 
durin fins al desembre. 
Diversos col·lectius han sug¬ 
gerit al Districte que es faci 
l'obra per fases per continuar 
utilitzant un dels pocs espais 
del barri a l'aire lliure i de 
convivència entre infants i 
adults. Fins ara el consistori 


s'hi nega, i un grup de mares 
i àvies s'han mobilitzat per¬ 
què el parc continuï obert. 

Ester Rams 

Sants 


Qui sou? 

Som un grup de mares, àvies i pares 
que ens hem conegut al parc perquè 
ens hi trobem cada dia. En saber que el 
tanacrien vam decidir fer-hi alguna co¬ 
sa, ja que és un dels pocs parcs que hi 
ha al barri. Quan fa bon temps és un 
lloc imprescindible si tens nens! 


I què heu fet? 

Hem recollit signatures, 746, i les hem 
presentades al Districte. Volem que les 
reformes es facin per fases i que així es 
pugui mantenir obert l’espai infantil 
mentre no calgui fer- hi res. És una so¬ 
lució viable, ja que en aquesta part no 
hi han de fer gaire cosa. 

Què us ha respost el Districte? 

Ens van dir que la decisió depenia de 
Parcs i Jardins, a qui es van comprome¬ 
tre a fer arribar la nostra proposta. Mal¬ 
grat que encara no tenim cap resposta 
definitiva diuen que ho veuen difícil, 
que ja han negat aquesta opció a altres 


El tancament del 
parc també afecta 
caus i esplais 

Són diverses les entitats 
que hauran de buscar noves 
ubicacions per a les seves 
activitats i els seus esdeve¬ 
niments mentre durin les 
obres del parc. El fet que es 
tanqui durant un temps l’Es¬ 
panya Industrial agreuja 
més la manca d’espais al 
barri idonis per a aquest fi. 

Alguns caus i esplais del 
barri hauràn de buscar 
alternatives per a les seves 
festes i trobades. 

Recentment en tenim algun 
exemple, com ara el 75è 
aniversari de l’Agrupament 
Escolta Montserrat Xavier, 
que es va haver de celebrar 
al parc de l’Escorxador, fora 
del districte. 

col·lectius i que per això ara no ens po¬ 
den dir que sí a nosaltres. 

I què fareu a partir d’ara? 

No descartem convocar alguna protes¬ 
ta. S’ha de tenir en compte que cada 
tarda passem pel parc més de 200 per¬ 
sones amb infants i que no hi ha cap al¬ 
ternativa propera on puguem anar. 


Les dones es 
mouen pel 8 de març 


Meritxell Sànchez-Amat 

Sants 


Com cada 8 de març, les entitats del ba¬ 
rri han organitzat actes per commemo¬ 
rar el Dia de la Dona. El 6 de març, el 
Centre Social va acollir el taller-debat 
«Dones en moviment: aproximació al 
cos a través de la dansa i l’expressió 
corporal». De la mà de Trinidad Gar¬ 
cía, ballarina, les assistents van poder 
gaudir d’un temps per conèixer el seu 
propi cos i experimentar la seva relació 
amb l’espai. Aquesta activitat forma 


part del grup de reflexió que mensual¬ 
ment organitza L’Escletxa, entitat que 
treballa en l’atenció i la prevenció de 
les violències de gènere. 

Altres entitats del districte, com ara 
el Col·lectiu d’Artistes de Sants, Ona 
Nova (de la Zona Franca) i el Grup de 
Dones de Font de la Guatlla, així com 
el Punt d’Informació i Atenció a les Do¬ 
nes, van organitzar durant tot el mes 
de març exposicions, xerrades, cinefò- 
rums i concerts. A Barcelona, hi va ha¬ 
ver dues convocatòries de manifesta¬ 
ció. D’una banda, la de la Comissió 8 



La Comissió 8 de Març s’oposa que amb la crisi es retallin els drets de les dones. INTERNET 


de Març, que al matí va aplegar un mi¬ 
ler de persones. D’altra banda, a la tar¬ 
da, les 500 persones reunides per la 
Plataforma Revolucionària Antipatriar- 


cal van patir dues càrregues policials 
que els van impedir continuar el recor¬ 
regut Rambla avall i que van obligar a 
desconvocar l’acte. 


Taverna 






Productes pel cultiu 
d’exterior i interior 

Punt de distribució 
d’esprais montana 

Malabars, incensos i molt més 


Vallespir 23 -08014 BCN 
tel. 934 911 946 


horaris 

de dilluns a dissabte 
matins de 10:30b ai^h 
tardes de i7h a 20:30h 



hortel 


roOTPrirtJcj; 

Ous frescos i pasteuritzats 


servei diari al comerç 
i a la restauració 


C/Parcerisa, 17-19 

934. 219. 238 

mitjadotzena@gmail.com 


Tens un projecte o una idea de negoci? 

Aro_Coop t'ajuda a fer-la realitat amb forma cooperativa 

Jk. 


Sectors 

serveis a les persones 
autoocupació 
consum ecològic 
solucions per a l'habitatge 


info@aracoop.coop 



assessorament 
constitució 
ajuts i subvencions 
formació 


www.aracoop.coop 


m 


c. Premià, 15, la planta - Barcelona 

Càrregues en primera persona 


L'actuació dels mossos durant 
les protestes pel desallotja¬ 
ment del rectorat de la 
Universitat de Barcelona ha 


generat indignació en molts 
sectors. Aquesta ha estat una 
de les càrregues que ha con¬ 
tusionat més persones: ja 


s'han documentat 142 ferits, 
entre els quals hi ha dos 
membres de la burxa. N'hem 
recollit el seu testimoni. 



«Els mossos no 
volien dispersar-nos, 
sinó fer mal» 

Jordina Sanchez Amat 

Redactora de la burxa 


«Jo estava al final de la mani i tot esta- darrere i de cop vaig veure com un 

va molt calmat. Teníem els mossos mosso venia cap a mi amb la porra: 


em va colpejar molt fort a la mà. Em 
va trencar el metacarpià del dit petit 
per tres parts i m’han hagut d’operar 
per reconstruir l’os. Potser perdré mo¬ 
bilitat al canell. 

No pensava que la manifestació 
acabés a cops de porra. Tot va anar 
molt ràpid i no vaig poder reaccionar. 
En el moment no en vaig ser cons¬ 
cient, però a partir de les imatges he 
vist que van encercalr tota la manifes¬ 
tació. No volien que ens disperséssim, 
sinó que ens van tancar per fer-nos 
mal. Presentarem una denúncia 
col·lectiva per aquests fets. 



«Les càrregues van 
ser del tot gratuites, 
indiscriminades i 
molt brutals» 

Albert Garcia 

Fotògraf de la burxa 


«Sóc fotògraf i estava cobrint el des- quan un grup d’estudiants es va apro- 

allotjament del Rectorat. Cap a les 12, par als mossos que custodiaven la 


porta d’accés de l’Edifici Central, van 
carregar. Jo estava allà, amb altres pe¬ 
riodistes, i vaig rebre diversos cops, 
un dels quals va trencar el meu teleob¬ 
jectiu, que val 700 euros. Després vaig 
seguir la manifestació cap al Palau Ro¬ 
ber, on els mossos van carregar direc¬ 
tament contra els periodistes, encara 
que anàvem amb el braçalet i que els 
diguéssim que ho érem. Allà va ser on 
vaig rebre nombrosos cop i em van ti¬ 
rar del banc on estava pujat (foto). 
Vaig acabar al CAP de Manso, on hem 
van dir que fes repòs. Fins després de 
cinc dies no em vaig poder moure». 


ENLLAÇ A BARRISANTS.ORG 


Nou ateneu i 
calçotada 
a les Corts 

El nou Ateneu Popular de les Corts, 
acabat de néixer, va organitzar la seva 
primera calçotada el 15 de març a la 
plaça de les Infantes, amb l’assistèn¬ 
cia d’unes 250 persones i la participa¬ 
ció de nombroses grups musicals i de 
cultura popular. L’Ateneu és iniciati¬ 
va d’un grup de persones vinculades 
a l’esquerra independentista i vol ser 
un altaveu de les lluites populars i so¬ 
cials. La seu, actualment en reformes, 
està al carrer Joan Gàmper, 8-10 i 
se’n preveu l’obertura per a finals del 
mes d’abril. 

Es presenta la 
Coordinadora 
de Festes 
Majors 
Alternatives 

El 14 de març es va presentar la Co¬ 
ordinadora de Festes Majors Autoges- 
tionades (CFMA) al Casal Popular de 
Castelló. L’acte va consisitir en una ex¬ 
plicació detallada dels objectius de la 
coordinadora, que agrupa 22 pobles 
d’arreu dels Països Catalans. També 
s’hi van exposar algunes experièn¬ 
cies, com la de la Festa Major Alterna¬ 
tiva de Sants, promotora de la CFMA. 


Marató de 

grups 

santsencs 

Amb motiu de la 15a Festa Major Al¬ 
ternativa de Sants, la comissió d’acti¬ 
vitats encarregada de la programació 
de grups i espectacles s’ha posat a tre¬ 
ballar amb una novetat, enguany, es¬ 
pecial. Es tracta de la Marató de Rock 
Santsenc. És a dir, reunir una quinze¬ 
na de grups del barri que formin el 
cartell d’un concert maratonià amb 
motiu de la Festa Major. Properament 
s’informarà, amb més detall, de la ma¬ 
nera de fer arribar les gravacions dels 
grups interessants a participar en 
aquest festival tan prometedor. 

‘Roger 

absolució’ 

Aquest és el lema de la campanya que 
dóna suport al veí de Sants detingut 
el maig del 2007. El jove estava a la 
plaça Espanya, mirant una acció pací¬ 
fica de la campanya Està Tot Fatal, i va 
veure com un mosso agredia un fotò¬ 
graf que cobria la protesta. En Roger 
va anar a veure què passava i va aca¬ 
bar detingut. Ara, la fiscalia li demana 
de dos anys i dos mesos de presó per 
delictes d’atemptat i lesions a l’autori¬ 
tat i dos mesos i mig de pena multa 
per unes suposades faltes de lesions i 
injúries. 


La crisi atura les Victòria veinal 

obres de Les Arenes al carrer Almeria 



Les obres estan inacabades i no es veu cap operari treballant-hi. ALBERT GARCIA 


Les obres de la històrica 
plaça de braus Les Arenes 
són un exemple més de les 
dificultats que està patint el 
sector immobiliari, situació 
agreujada pel tall en el finan¬ 
çament bancari. 

Pere Pascal Riera 

Sants 


Les obres de reconversió de la plaça 
de braus, iniciades el 2003 i que esta¬ 
va previst que s’acabessin a finals del 
2009, van quedar gairebé parades du¬ 
rant el passat mes de febrer. 

Dragados, l’empresa constructora 
principal, va decidir aturar les obres 
al·legant la falta de pagament per part 
del promotor del projecte, Metrova- 
cesa. Dragados no reiniciarà els tre¬ 
balls fins que no cobri la factura pen¬ 
dent, fet que pot suposar que la fina- 
lització de les obres s’endarrereixi un 
any. Per la seva part, Metrovacesa ne¬ 
ga que hi hagi un problema de paga¬ 
ments i atribueix el problema al canvi 
de propietat, ja que la immobiliària 


Sacresa va vendre la seva participació 
a Metrovacesa. 

Aquest edifici d’estil neomudèjar, 
inaugurat l’any 1900, ha tingut usos 
molt diversos en el seu segle d’histò- 
tria, fins que l’any 1977 s’hi va fer la 
darrera cursa de braus. El recinte ha 
esta també escenari de mítins polítics, 
espectacles d’òpera, boxa i sarsuela, a 
més de ser una caserna militar durant 
la Guerra Civil. 

En els darrers sis anys els vianants 
han presenciat el procés de transfor¬ 


mació cap a un centre comercial i d’o¬ 
ci de més 30.000 m 2 , amb un cost pro¬ 
per als 200 milions d’euros, que in¬ 
clourà restaurants, un hotel, un apar¬ 
cament, sales de cine i un gimnàs, així 
com un mirador sobre plaça Espanya. 

En tot cas, estem davant d’un 
exemple més de l’efecte dòmino, en 
el qual les dificultats del sector finan¬ 
cer i el consegüent tall del crèdit re¬ 
percuteixen en el sector inmobiliari, 
ja de per si molt tocat, fet que, alhora, 
genera més atur. 


Ester Rams 

Sants 


Han calgut més de tres anys perquè el 
conflicte al voltant de la finca del car¬ 
rer Almeria, 9 es resolgui. El Tribunal 
Superior de Justícia de Catalunya ha 
donat la raó al veïnat del carrer, que 
va denunciar que el nou edfici s’esta¬ 
va contruïnt de forma il·legal, envaint 
la totalitat de la vorera, de dos metres 
d’amplada. Finalment, l’edifici haurà 
de ser enderrocat, ja que l’esmentat 
tribunal ha declarat nul·la i sense 
efecte la llicència d’obres atorgada a 


l’empresa Crostaga, SL l’any 2004. 
Encara no se sap si l’enderrocament 
serà total o parcial. 

ALMERIA, 9 : 

EQUIPAMENTS PER AL BARRI? 

La notícia ha estat molt ben rebuda 
pel veïnat del carrer, que ja preprara 
una celebració per a mitjan abril i que 
afronta la nova fase de la seva lluita, 
relacionada amb el fútur de l’immo¬ 
ble. Una de les opcions que s’està va¬ 
lorant és demanar al Districte que 
compri l’edifici i el destini a equipa¬ 
ments per al barri. 



L’edifici envaeix la totalitat de la vorera, raó per la qual ha de ser enderrocat. ARXIU 

Parèntesi 

LLIBRE MÚSICA DVD 


Una guia enmig 
de la jungla de 
novetats 



Una altra història 


SANT JORDI 2009 

La llei de mercat ja 
fa temps que ha im¬ 
posat la seva lògica 
al món del llibre. Re¬ 
sulta difícil trobar 
una revista que exer¬ 
ceixi de guia enmig 
de la jungla de nove¬ 
tats que es publiquen 
per Sant Jordi, on la 
majoria de mitjans 
no fan més que repe¬ 
tir els missatges que 
els arriben de les 
grans editores. La 
Ciutat Invisible us 
presentem les nos¬ 
tres recomanacions. 

De narrativa en ca¬ 
talà hem triat Olor 
de Colònia, de Sílvia 
Alcàntara, que ens 
evoca la vida dins 
una colònia als anys 
cinquanta, punyent 
combinació de despo¬ 
tisme i condescen¬ 
dència, on la centra- 
litat de la fàbrica 
trascendeix el llocs 
de treball, fins a l’es¬ 
cola, l’església i els 
habitatges. També 
volem ressaltar D’A a 
X, de John Berger, 
una història d’amor a 
través de les cartes 
entre l’Aida i el Xa¬ 
vier, profunda, im¬ 
pertorbable, però im¬ 


possible de materia¬ 
litzar perquè ell és a 
la presó per insur¬ 
gent. 

Pel que fa a l’as¬ 
saig, ens decantem 
per Abolim la banca, 
d’Enric Duran, testi¬ 
moni, filosofia i anà¬ 
lisi de les accions 
contra la banca de 
l’avui empresonat 
Robin Bank; i per Es¬ 
cac al rei, d’Hèctor 
Bofill, una interpre¬ 
tació del que ha sig¬ 
nificat el regnat de 
Joan Carles I i la crisi 
de legitimitat que 
ara afronta. 

Bona lectura! 

Elba Mansilla 
La Ciutat Invisible 



D’AaX 

John Berger 

Vriüütii Or Lm*i Hm í («rl 


RED BANNER 
RADIKAL RECORDS I 
WORKING CLASS 
RECORDS, 2009 

Nova entrega d’una de 
les bandes de referèn¬ 
cia de l’street-punk de 
casa nostra. Els Red 
Banner continuen ma¬ 
durant després de 
l’anterior treball, No 
ens aturaran (Radikal 
Records, 2007). Aquest 
cop hi ha la novetat 
d’un so encara més 
propi, que confereix 
total personalitat al 
projecte. En aquesta 
ocasió, s’enriqueix 


amb el fil conductor 
de la suma de 14 dates 
significatives i històri¬ 
ques a escala mundial, 
que es converteixen 
alhora en 14 cançons 
capaces de fer les de¬ 
lícies de qualsevol 
analista històric que 
s’hi acosti. 

Amb un disseny re- 
siós i elegant, tot i que 
un pèl fosc, els de Mo¬ 
lins de Rei repassen 
una sèrie d’esdeveni¬ 
ments a través de les 
cançons i a vegades 
himnes, com són els 
casos de «La Conques¬ 


ta del Paradís» (1492) i 
«Xarop vietnamita» 
(1958). Els missatges 
clars, sense pèls a la 
llengua, es barregen 
amb el punk i la músi¬ 
ca oi! La crítica social 
sempre ha estat pre¬ 
sent en la dilatada tra¬ 
jectòria d’aquesta ve¬ 
lla banda, i el rock de 
combat continua sent 
per a Red Banner la 
banda sonora dels nos¬ 
tres carrers en ple se¬ 
gle XXI. 

David Vàzquez 


La clau mestra 


PRIMERA EDICIÓ 

“No és que vulguem 
ser un exemple per 
ningú però, realment, 
es pot viure sense pa¬ 
gar un lloguer. Nosal¬ 
tres portem 18 anys 
fent-ho”. Aquesta és 
una de les frases que 
enceten el documen¬ 
tal de La Clau Mestra, 
realitzat pel jove cre¬ 
ador David Andreu. 
Amb aquest treball, 
se'ns mostra que l'oku- 
pació no és només no 
pagar un lloguer per 
un espai, sinó que 
aquests espais poden 
anar més enllà de les 
seves pròpies parets 
en forma de col·labo¬ 
ració amb el moviment 
veïnal del barri, de co¬ 


operativa de consum 
crític o de publicació 
mensual gratuïta (com 
és el cas de LA BUR¬ 
XA). Poblenou, Gràcia, 
la Barceloneta, l'Ei- 
xample i Sants són els 
barris triats per aquest 
treball colpidor i, so¬ 
bretot, engrescador ja 
que, en els temps que 
corren, aquests espais 
representen un oasi 
enmig del desert urba¬ 
nístic i de postal que 
regna la ciutat de Bar¬ 
celona. També s'ha de 
fer un esment a la mú¬ 
sica del mallorquí Gori 
Matas, que acompanya 
a la perfecció les imat¬ 
ges d'aquest treball. 

Irene Jaume Gambin 



BURXANT ELS BYTES 


Problemes amb rintercanvi de documents 


Actualment gairebé 
tothom usa Microsoft 
Word per a la compar¬ 
tició de fitxers de 
text. Estem acostu¬ 
mats a enviar arxius 
.doc pertot arreu com 
si fos un estàndard. 
Fins fa poc, les úni¬ 
ques persones afecta¬ 
des eren els usuaris de 
Mac o gnu/linux. Tot i 
poder obrir un arxiu 


.doc des dels seus or¬ 
dinadors, si un es des¬ 
pista, envia un arxiu 
sense l’extensió .doc. 
Linux i Mac reconeixen 
el programa amb el 
qual han d’obrir el do¬ 
cument, però Windows 
necessita aquestes 
tres lletres en el nom 
del fitxer per saber 
que l’ha d’obrir amb 
el Word. 


Tot i que l’estàndard 
internacional per a do¬ 
cuments de text és un 
altre, el format odt, 
OpenOffice el reco¬ 
neix, però no el Word. 
Microsoft ha aconse¬ 
guit imposar el seu es¬ 
tàndard de facto, el 
.doc. 

Per això és bastant 
incomprensible la deci¬ 
sió que ha pres Micro¬ 


soft amb el nou Office 
2007 i el seu format 
docx. Ara tothom que 
no tingui aquest Word i 
que encara funcioni 
amb l’anterior no pot 
obrir documents amb 
aquest format. Això 
provoca que qualsevol 
persona que no tingui 
l’Office 2007, no podrà 
treballar amb el for¬ 
mat docx i haurà de ser 


l’usuari del Word 2007 
qui recordi que ha de 
guardar els documents 
amb un altre format 
compatible. 

I recordeu, sempre 
que vulgueu assegurar- 
vos que l’altre rebi bé 
el text, envieu un pdf., 
un estàndard molt més 
estès. 

Bernat Costa 

A Sants afrontem la crisi! 


Comissió Sants en Crisi 
Assemblea de Barri de Sants 


En els últims mesos, moviments so¬ 
cials, organitzacions polítiques d’es¬ 
querres, sindicalistes i estudiants han 
començat a articular el discurs i a mo¬ 
bilitzar-se a l’entorn de la crisi estruc¬ 
tural del capitalisme, sobre com ens 
afecta i amb quines eines la pensem 
afrontar. A l’àrea metropolitana s’ha 
organitzat una plataforma que ja ha 
demostrat la seva capacitat de convo¬ 
catòria (com la del 28 de març). 

Al barri també cal organitzar-nos 
per fer front als reptes socials que en 
els propers mesos i anys ens vindran al 
damunt. Estar organitzats i ser cons¬ 
cients del problema real per no caure 
en solucions de poca volada que inten¬ 
tin reformular el capitalisme ens per¬ 
metrà resoldre la nostra crisi i fer en¬ 
trar en crisi el seu sistema. 

La campanya «Sants en Crisi» co¬ 
mença a caminar. La comissió que la 
tira endavant es reuniex cada dime¬ 
cres a les 20 hores a Can Vies. 



A la seva crisi, la nostra solució 


Ja feia mesos que agents socials, estu¬ 
dis oficials i Robin Hood contempora¬ 
nis alertaven de la situació. El capita¬ 
lisme està en crisi. Res de nou. Això sí, 
ara ens afecta especialment a nosal¬ 
tres: treballadores en situació precària 
o aturats, autòctons i migrats (amb o 
sense papers), joves i dones, llogate¬ 
res i hipotecats, jubilats i vídues. 

La crisi del capitalisme ataca un al¬ 
tre cop els de sempre, els més febles, 
per tal de mantenir el nivell de rique¬ 
sa i benestar d’una minoria amb una 
escala de valors basada en el màxim 
benefici al mínim cost i al més ràpid 
possible. 

Retallades en despeses socials, 
propostes de copagaments escolars o 
sanitaris i polítiques de xecs que no 
tenen en compte qui té més necessi¬ 
tats, així com les mentides d’ajut a la 


dependència, i la falta de capacitat i 
voluntat real de solucionar les man¬ 
cances que patim ens han de fer 
conscients que la crisi la fomenten 
els rics perquè la paguin els pobres, 
amb els seus diners, amb el seu tre¬ 
ball, o amb la manca de serveis que 
l’estat hauria de garantir. 

COM TENIM EL BARRI? 

A Sants no som aliens a aquesta situa¬ 
ció, i com ja és habitual el preu de 
l’habitatge -en format lloguer o com¬ 
pra- segueix a cotes inabastables per 
a una majoria, que amb prou feines 
conserva un lloc de treball precari en 
una multinacional o una botiga de to¬ 
ta la vida (temporal, flexible, mal pa¬ 
gat, etc.). 

Mentrestant, sindicats majoritaris 
pacten el que faci falta per mantenir 


cadires i sous, a l’espera de temps 
millors, amb millors cadires i millors 
sous. Mantenim una feina per poder 
seguir consumint els productes que 
nosaltres mateixos produïm, o que 
d’altres ja han produït en situacions 
econòmiques i laborals similars o 
pitjors. 

L’habitatge ha passat de ser un 
dret universal a una condemna a tre¬ 
balls forçats encoberta, on mitjançant 
un contracte decidim voluntàriament 
treballar 40 anys amb sous de misè¬ 
ria, per tal de poder pagar una hipo¬ 
teca milionària al banc. Hipoteca sus¬ 
tentada en l’estalvi de la resta de tre¬ 
balladors, que mes rere mes hi 
dipositen la nòmina i l’estalvi familiar 
que fan possibles els crèdits, i si els 
seus negocis (immobiliaris, guerres, 
especulació borsària, etc.) fan fallida, 


sempre tindran l’ajut de l’estat. Una 
banca segura de les seves estratègies, 
acostumada a privatitzar els beneficis 
i a socialitzar les pèrdues, amenaçant 
governs i societat de la temuda fallida 
econòmica que faria caure el sistema. 

CONSTRUÏNT ALTERNATIVES 
DES DE SANTS 

De la mateixa manera que al barri no 
som aliens a les conseqüències de la 
crisi, tampoc ho som a la seva solu¬ 
ció. És per això que des de l’Assem¬ 
blea del Barri de Sants s’ha creat la 
comissió «Crisi», per tal d’articular 
una resposta popular a la crisi estruc¬ 
tural que estem patint i que hem de¬ 
cidit afrontar. 

La banca, els seus negocis, la seva 
usura; l’explotació laboral, els aco¬ 
miadaments, els ERO, els tancaments 


d’empreses, les reformes laborals; 
l’habitatge digne, l’assetjament im¬ 
mobiliari, la defensa de l’okupació, 
la construcció sostenible o cooperati¬ 
va; la situació dels serveis públics, 
per absència, per saturació o priva- 
tització, i l’aplicació del polèmic Pla 
Bolonya; així com un consum desme¬ 
surat i poc conscient dels modes de 
producció i distribució seran en els 
propers mesos objectiu de denúncia 
per part d’aquesta campanya. Si en 
voleu una mostra, passeu pàgina. 


Més informació: 
www.noalacrisi.cat 

especial Sants en crisi ít 


L’atur es dispara 


En els darrers mesos hi ha 
pocs veïns que no hagin vis¬ 
cut ells mateixos, o el seu 
entorn social, acomiada¬ 
ments i retallades salarials o 
de drets laborals. Les dades 
oficials no deixen lloc a cap 
dubte sobre la greu situació 
que pateix actualment la 
classe treballadora. 

Àlex Tisminetzky 

Punt d’Informació Laboral 


rica de quatre milions a tot l’Estat. 
Una situació que pot ser preocupant 
per a totes aquelles persones a qui 
se’ls vagi esgotant la prestació d’atur. 

AUTÒNOMS I ESTRANGERS 

Un dels col·lectius més afectats per la 
crisi ha estat el dels treballadors au¬ 
tònoms. La problemàtica d’aquest 
sector es veu agreujada pel fet de no 
comptar amb cap prestació d’atur o 
indemnització per finalització de 
contracte, fet que els col·loca en una 
situació d’especial indefensió. 

L’altre gran perjudicat per l’aug¬ 
ment de la desocupació és el col·lec¬ 
tiu de treballadors immigrants, molt 


nombrós al barri, que concentra gran 
part dels elements de risc, amb tre¬ 
balls poc qualificats, contractes pre¬ 
caris i temporals, i altes taxes de tre¬ 
ball en negre i sense cotització. 

La situació d’aquest col·lectiu és 
especialment preocupant, ja que es¬ 
gotarà les prestacions d’atur abans, 
pel fet de tenir menys anys cotitzats i 
treballar, molts d’ells, en negre. A 
més, tindran prestacions inferiors a 
la mitjana, pels salaris més baixos 
que perceben. Fins i tot, moltes per¬ 
sones d’aquest col·lectiu poden que¬ 
dar-se en la il·legalitat si estan sense 
feina en el moment de renovar la re¬ 
sidència. 



A l’Oficina de Treball de Sants hi ha 10.650 persones inscrites. ESTER RAMS 

Les alternatives 


Els continus acomiadaments i expe¬ 
dients de regulació d’ocupació (ERO) 
han fet disparar les taxes d’atur, que ha 
arribat a la xifra històrica d’un milió de 
persones als Països Catalans (xifra que 
supera àmpliament els tres milions a 
tot l’Estat espanyol), i han provocat que 
en els darrers mesos 1.000 persones 
perdessin la feina cada dia segons les 
darreres dades de l’INEM. Concreta¬ 
ment a Sants, les dades oficials reflectei¬ 
xen que a l’Oficina de Treball dels dis¬ 
trictes 14 i 28 les persones demandants 
inscrites han passat de 6.920 al principi 
del 2007, a 7.293 el 2008 i a 10.650 el 
2009, en un augment continuat. 

Es preveu que l’atur continuarà 
creixent i que arribarà a la xifra histò¬ 


Punt d'Informació 
Laboral 

L’Assemblea de Barri ha organitzat 
un punt d’assessorament laboral 
gratuït cada dilluns de 19 a 20 ho¬ 
res al Centre Social de Sants. L’ob¬ 
jectiu és assessorar el veïnat en 
casos de càlculs de quitances, aco¬ 
miadaments, baixes, pensions, 
atur i maternitat, entre d’altres. I 
vol contribuir que les persones co¬ 
neguin els seus drets laborals per 
tal que puguin reclamar-los i de¬ 
fensar-se en aquest àmbit. La ini¬ 
ciativa parteix d’un grup de sindi¬ 


calistes i advocats laboralistes que 
participen a l’Assemblea de Barri, 
i es planteja que amb el temps es¬ 
devingui també un grup solidari i 
d’ajuda per organitzar respostes 
col·lectives per denunciar situa¬ 
cions laborals al barri. 

Centre Social de Sants 
Olzinelles, 30 
De dilluns a divendres de 10 a 
14 h i de 17 a 21 h. 

Tel. 93 331 10 07 
Correu electrònic: 
puntassessoramentlaboral® 
gmail.com 


Projecte 

Barri Cooperatiu 

Una alternativa a la vulnerabili¬ 
tat que viuen avui els treballa¬ 
dors assalariats són les cooperati¬ 
ves de treball. La crisi és el con¬ 
text on reforçar les experiències 
existents i l’oportunitat per a 
crear-ne de noves. Amb aquesta 
idea, la Federació de Cooperati¬ 
ves de Treball de Catalunya i La 
Ciutat Invisible impulsen aquest 
projecte que compta amb dife¬ 
rents línies d’intervenció. Recu¬ 
perar la memòria cooperativa de 


les experiències que van poblar 
els nostres barris a inics del segle 
passat, radiografiar el teixit coo¬ 
peratiu actual -prop d’una vui¬ 
tantena de cooperatives de tre¬ 
ball al Districte- o celebrar el 
Dia del Cooperativisme al barri, 
el proper juliol, són algunes de 
les eines d’un projecte que pre¬ 
veu acompanyar i assessorar qui 
s’animi a constituir noves coope¬ 
ratives. 

Plana web: 
www.sants.coop 


Habitatge en temps de crisi 


bitatge públic protegit respon sovint 
més a les necessitats de ciutadans 
amb una capacitat econòmica mitja¬ 
na que a ciutadans amb un problema 
real. Com a política d’habitatge sig¬ 
nifica construir més quan ja hi ha 
quatre milions d’habitatges buits a 
tot l’Estat (un milió de nova cons¬ 
trucció) que no compleixen la seva 
funció social (450.000 a Catalunya, 
uns 70.000 a Barcelona), alhora que 
milers de famílies són desnonades 
perquè no poden fer front al paga¬ 
ment de la hipoteca. 

L’ASSEMBLEA DE BARRI DAVANT 
EL PROBLEMA DE L’HABITATGE 

En l’ambit de la ciutat, el passat fe¬ 
brer més de 70 famílies van constituir 


l’Assemblea d’Afectats per les Hipote¬ 
ques (vegeu la pàgina 4 d’aquest es¬ 
pecial), però des de l’Assemblea de 
Barri també fa temps que es denun¬ 
cien les conseqüències de la transfor¬ 
mació urbanística dels nostres barris. 
Es veu la crisi immobiliària com una 
oportunitat per invertir les prioritats 
pel que fa a les intervencions urba¬ 
nístiques i les polítiques d’habitatge 
del model de Barcelona. 

Buscar alternatives en una situació 
com aquesta és un tasca difícil, però la 
creació d’estructures organitzatives (o 
l’enfortiment de les ja existents) que 
vinculin entre elles els sector afectats 
és un bon començament. Cal so¬ 
cialitzar, difondre i imposar un nou 
paradigma. 


Flavia 

Assemblea de Barri de Sants 


En aquests temps d’incertesa, en què 
els drets socials estan afectats d’una cri¬ 
si global (econòmica, financera, ener¬ 
gètica, climàtica i alimentària), la pro¬ 
blemàtica de l’habitatge mostra la ne¬ 
cessitat del capitalisme de convertir en 
mercaderia tots els béns bàsics. L’esclat 
de la bombolla, la caiguda de la cons¬ 
trucció, l’atur, el perill que moltes famí¬ 
lies perdin la casa a causa del sobreen- 


deutament no han estat suficients per 
declarar morta la forma capitalista de 
fer ciutat. L’aprovació per part de la Co¬ 
missió d’Urbanisme de Catalunya de 
les àrees residencials estratègiques 
(ARE), signada el 13 de març com a 
conseqüència del Pacte nacional per 
l’habitatge (2007), és el darrer intent 
de perpetuar el sistema de sempre. La 
contradicció essencial del sistema capi¬ 
talista, on l’habitatge no pot ser conju¬ 
minat amb la lògica del lliure mercat, 
queda present en les nostres vides. 


POLÍTIQUES QUE N 0 
RESOLEN EL PROBLEMA 

Com a política anticrisi, lluny d’im¬ 
pulsar una reestructuració radical 
del model econòmic que ens ha con¬ 
duït a la situació actual, es continua 
reduint un bé social necessari a una 
lògica mercantil, de manera que es 
genera exclusió i marginació. Una 
política anticrisi que dilapida recur¬ 
sos públics per ressuscitar un model 
que s’ha demostrat suïcida. Tot això 
sense considerar que la política d’ha- 


L'alternativa 


Punt d'Informació 
sobre el Mobbing 

La Plataforma pel Soterrament 
de les Vies i contra el Pla de 
l’Estació ha obert un punt d’in¬ 
formació sobre l’assetjament 
immobiliari al Centre Social de 
Sants. Amb aquesta iniciativa 
pretenen orientar totes aquelles 
persones que pateixen aquesta 
situació, oferint-los suport i re¬ 
cursos pràctics per defensar-se. 


D’altra banda, el Centre 
Social de Sants també disposa 
d’un advocat especialitzat en 
temes immobiliaris. Per poder 
fer-hi una consulta, cal demanar 
cita prèvia trucant a l’entitat. 

Centre Social de Sants 
Olzinelles, 30 
Tel. 93 331 10 07 
Punt d’Informació 
sobre el Mobbing: 
cada dimarts de 20 a 
21 hores 



L’Assemblea d’Afectats per les Hipoteques, el 22 de feber, a la Casa de la Solidaritat de Barcelona. AFECTATS PER LES HIPOTEQUES 

espeda Sants encís 


Crisi i consum alimentari 


Les grans superfícies i les 
cadenes de supermercats 
són part del problema o part 
de la solució? 

Ferran Aguiló 

Cooperativa Món Verd 


La crisi, publicitada massivament com 
un qüestió inicialment de caire fi¬ 
nancer i bancari, i en aquests mo¬ 
ments també laboral, té moltes altres 
cares. Algunes d’elles fa temps que 
creen les condicions per arribar a un 
altre tipus d’ensulsiada. Les grans su¬ 
perfícies, les cadenes de supermer¬ 
cats i les grans cadenes de distribució 
(GCD) treballen amb una actitud tan 
agressiva i especulativa com els bro- 
kers de Wall Street o els promotors 
immobiliaris. 


INFORMACIONS PER REFLEXIONAR 

Les GCD són un dels principals agents 
que provoquen la desaparició de la pa¬ 
gesia. La demanda de quantitats, con¬ 
tractes i formes de pagament genera 
una situació en què no tenen cabuda 
les explotacions familiars. 

D’altra banda, les grans superfícies 
destrueixen el teixit empresarial local 
de distribució alimentària i també 
aquell que hi està vinculat, com és el 
cas de l’agricultura local. Nombroses 
dades certifiquen el seu efecte destruc¬ 
tor. Per cada gran superfície que s’obre 
es poden perdre fins a 275 llocs de tre¬ 
ball en quatre anys en un radi de 15 
quilòmetres. A l’Estat espanyol, han 
tancat cada dia 11 botigues tradicio¬ 
nals en els últims 10 anys. 

A més, en els supermercats els con¬ 
sumidors som bombardejats amb ofer¬ 
tes no desitjades i manipulen i donen 


forma als nostres hàbits de consum. 
Res està fet a l’atzar, tot està dissenyat i 
estructurat per incrementar les com¬ 
pres del client. 

Cal dir, a més, que les grans superfí¬ 
cies i les cadenes de supermercats es 
basen en un comerç deslocalitzat i molt 
poc sostenible. D’altra banda, la políti¬ 
ca de sobreenvasat alimentari de les 
GCD fa que ens gastem milions d’euros 
en polítiques de reciclatge en comptes 
de garantir la reducció de residus. 

De la mateixa manera que uns pocs 
grups d’establiments controlen més 
del 50% del mercat alimentari espa¬ 
nyol, un grapat de multinacionals mo¬ 
nopolitza gran part dels productes que 
podem trobar en els seus locals. I si ens 
preguntem «Qui ha elaborat el produc¬ 
te que comprem?» o «Amb quins im¬ 
pactes socials i ambientals?», poca in¬ 
formació en trobarem a les etiquetes. 


Les alternatives 

Què es pot fer per exercir un con¬ 
trapès al poder de les grans cade¬ 
nes de distribució? 

• Afegir-nos a les cooperatives de 
consum del barri. 

• Comprar directament als produc¬ 
tors a través de cistelles, als mer¬ 
cats pagesos o a les parades page¬ 
ses dels mercats municipals. 

• Quan no tenim l’opció de la reia- 

ció directa, podem comprar als 
petits comerços del nostre barri i, 
en general, intentar evitar les 
grans cadenes de distribució d’ali¬ 
ments (súpers, hipermercats), les 
franquícies de restauració, etc. 

• Promoure menjadors ecològics a 
les escoles dels nostres infants. 

• Sumar-nos a un dels horts urbans 
comunitaris que ja existeixen (les 

Corts, Colònia Castells) o crear-ne 
un de nou al barri. 

• Plantejar-nos un canvi progressiu 
d’hàbits pel que fa a les nostres 
pautes de consum i a la nostra 
dieta; tendir a menjar més lle¬ 
gums, fruita i verdura fresca; pro¬ 
ductes locals i de temporada, i 
menys carn, peix, làctics i produc¬ 
tes elaborats. 



Les cistelles biològiques són una alternativa a les grans cadenes de distribució. 


Cooperatives de Consum 

Grup de Consum Espai Obert: Violant d’Hongria, 71.Tel. 93 411 21 88 
El Carretó: Font Honorada, 32-34. Tel. 690 658 303 
Germinal Sants: Rossend Arús, 74. Tel. 93 332 91 98, dimecres/dijous tarda 
Germinal Poble Sec: Radas, 27. Tel. 93 663 06 67, dimecres/dijous tarda 


Bancs i caixes en crisi? 



Crema d’un euro per denunciar del paper dels bancs en la crisi. MIRTA 


Els serveis públics, 
sota amenaça 


Hernan C. M. 

La Ciutat Invisible 


En aquests últims mesos el capitalisme 
«es declara en crisi». El que es va mani¬ 
festar inicialment com una crisi finan¬ 
cera a mitjan 2007 comença a colpejar 
amb força la dita economia real i vivim 
aplicacions de mesures pal·liatives que 
passen per facilitar ajuts directes o indi¬ 
rectes a les entitats financeres, garants, 
en paraules de Zapatero, «d’estabilitats 
majors». El diner de l’economia real 
s’empra per cobrir un forat endèmic en 
aquest sistema. 

Davant de la situació actual i de 
les expectatives més que fosques, te¬ 
nim bàsicament dues opcions. La 
primera passa per desitjar que la cai¬ 
guda no acabi en desastre, mantenir 
la confiança en els gestors, del capi¬ 
tal i esperar un restabliment de les 
condicions de vida anteriors. 

La segona passa per la retirada de 
confiança en aquests gestors i prendre 
una actitud activa. Actitud que es pot 
plasmar de moltes maneres diferents: 
retirant els diners del banc per asse¬ 
nyalar la seva col·laboració necessària 
en aquesta crisi; apostant per altres es¬ 
tructures o maneres de gestionar els di¬ 
ners, des de les cooperatives de finan¬ 
çament ètic fins a banques ètiques, xar¬ 
xes de solidaritat o les velles caixes de 


resistència; explorant formes alternati¬ 
ves al diner, com poden ser l’intercan¬ 
vi de treball o de productes, les xarxes 
de col·laboració, o experiments amb 
diner social, no monetari o monetarit- 
zat, com l’Ecoseny (al Montseny) o els 
patacones o lecops argentins. Aquestes 
i moltes altres, tantes com puguem dur 
a terme, són les opcions que apunten a 


la solidaritat i creativitat social, úniques 
garants històriques de la superació dels 
moments de crisi. 


Mésfnformàcïó? 

www.xarxaecosol.org 

www.coop57.coop 

www.fiare.org 

www.decreixement.org 


Els serveis públics i socials van 
ser una de les conquestes més 
importants dels segle XX. 
L'actual crisi econòmica els 
posa en el punt de mira i pre¬ 
nen força les veus que en 
volen la privatització. 

Mireia Roselló 

Assemblea de Barri de Sants 

Els serveis públics són un dels 
triomfs de les dures i intenses lluites 
dels treballadors al llarg del segle 
passat, però actualment les políti¬ 
ques neoliberals del govern els es¬ 
tan buidant de contingut i qualitat, 
de la mà de privatitzacions i de la 
falta d’inversió. 

Els serveis públics, per ser-ho, 
han de desenvolupar-se segons les 
necessitats de la gent, valorant els 
beneficis socials de la seva activitat i 
no la pura rendibilitat econòmica. 
Però sense seguir aquesta idea, els 
dirigents econòmics i polítics estan 
engegant processos de privatització 
que afecten la qualitat dels serveis i 


augmenten la precarització de les 
persones que hi treballen. 

DEIXADESA INSTITUCIONAL 
EN DIVERSOS 
EQUIPAMENTS DEL BARRI 

A Sants hi ha diverses mostres de la 
deixadesa de les institucions: barra- 
cons per a la llar d’infants Guinbó, 
falta de places als geriàtrics públics i 
a les escoles bressol, falta d’especia¬ 
listes al CAP de Numància, massifica- 
ció a les aules de secundària, una ofi¬ 
cina de treball petita i que serà tanca¬ 
da d’aquí poc, absència d’escola de 
persones adultes, etc. 

És per això que cal una denúncia 
de tots els sectors afectats, tant 
usuaris com treballadors, ja que so¬ 
vint són els únics que coneixen la 
realitat del seu estat. 

En aquest sentit, recentment s’ha 
creat la Coordinadora Ciutadana en 
Defensa dels Serveis Públics i en 
contra de les Privatitzacions. 


Més informació: 
http://dretserveispublics.blogs 
pot.com 

espeda Sants en crisi 


ADA COLAU: 

«Cal aturar els 
desnonaments i 
garantir la 
justícia gratuita 
als afectats per 
les hipoteques» 



Sindicats, plataformes veïnals i 
moviments socials es plante¬ 
gen com afrontar el nou con¬ 
text d'agudització de la preca- 
rietat per a àmplies capes de 
la societat. Un bon exemple 
és la recentment estrenada 
Assemblea d'Afectats per les 
Hipoteques, que es va consti¬ 
tuir a Barcelona i Terrassa el 
passat 22 de febrer. 
N'entrevistem una de les 
seves membres. 

Àlex Tisminetzy 

Sants 


D’on surt la iniciativa d’agrupar els 
afectats per les hipoteques? 

Diversos col·lectius que fa anys que 
teballem en la defensa dels drets so¬ 
cials i en particular del dret a l’habi¬ 
tatge vam detectar l’augment de les 
persones amb dificultats greus per fer 
front al pagament de les hipoteques. 
A través d’Internet vam entrar en 
contacte amb un grup d’afectats de 
Madrid (Ahorcados por la Hipoteca) i 
els vam convidar a fer una xerrada a 
Barcelona. Vam decidir fer una con¬ 
vocatòria d’afectats a Barcelona i 
Terrassa i la resposta massiva que va 
tenir ens va confirmar la necessitat de 
la iniciativa. 

Heu detectat que hi ha un perfil 
comú entre els afectats? 

La gent més afectada és la que va con¬ 
tractar hipoteques a partir del 2006, 
moment àlgid del boom immobiliari. 
El perfil és molt variat però, com sem¬ 
pre, afecta amb més duresa les capes 
més vulnerables de la societat, espe¬ 
cialment els milers de persones que 
s’estan quedant a l’atur. 

Quines solucions han sorgit entre 
els afectats? 

D’una banda, demanem respostes im¬ 


mediates d’urgència, com ara que s’a¬ 
turin els desnonaments i es garentixi 
l’accés a la justícia gratuïta. 

D’altra banda, proposem solu¬ 
cions que considerem justes i viables, 
ja que s’estan aplicant a altres llocs. 
Bàsicament són tres. Per començar, 
igual que als EUA i altres països d’Eu- 
ropa, exigim el que s’anomena «dació 
en pagament», és a dir, que si tornes 
les claus de la casa hipotecada al 
banc, el deute queda liquidat. És un 
abús i un exemple de cobdícia màxi¬ 
ma que, a l’Estat espanyol, els bancs 
puguin quedar-se el teu pis, subhas¬ 
tar-lo per la meitat de preu (el preu 
inicial sobrevalorat que ells van fixar) 
i et reclamin l’altra meitat com a deu¬ 
te pendent. Hi ha gent a qui el banc 
l’ha fet fora de casa i encara li recla¬ 
ma el pagament de 100.000 euros. 

«Les mesures de 
Zapatero són una 
presa de pèl pels 
afectats per les 
hipoteques» 

Una altra proposta és que l’Admi¬ 
nistració forci els bancs a renunciar a 
una part significativa del deute i, a 
preus de protecció oficial, es quedi 
els habitatges hipotecats per re¬ 
convertir-los en pisos de lloguer 
social, de manera que l’afectat s’alli¬ 
bera del deute i la societat guanya 
pisos socials. 

Finalment, exigim una auditoria 
social i independent sobre el funcio¬ 
nament del mercat hipotecari. Hi ha 
prou indicis que assenyalen que la 
ciutadania ha estat víctima d’un frau 
generalitzat, i caldrà aclarir on han 
anat a parar els beneficis astronòmics 
generats durant el boom immobiliari. 

Com valoreu els plans especials 


anticrisi que ha anunciat el Govern 
en aquest àmbit? 

En poques paraules: una presa de 
pèl. L’única mesura plantejada ha es¬ 
tat l’anomenada «moratòria ICO» 
que, amb grans dosis de propaganda, 
va anunciar una rebaixa de la meitat 
de la quota hipotecària durant dos 
anys. Però en realitat aquesta mesura 
està pensada per a les entitats finan¬ 
ceres, i no per a les famílies, ja que 
són les entitats les que voluntària¬ 
ment decideixen acollir-s’hi o no. A 
més, té requisits que deixen fora les 
famílies en situació de més vulnerabi¬ 
litat i en qualsevol cas suposen ajor¬ 
nar i agreujar el problema, ja que la 
quantitat aplaçada s’haurà de pagar 
després de dos anys afegint-t’hi 
interessos. 

S’ha destacat que el problema de 
les hipoteques ha afectat especial¬ 
ment les persones immigrades, 
amb una situació també precària a 
legalment i laboral. Com ho po¬ 
den afrontar col·lectivament? 

Des de l’Assemblea veiem amb molta 
desconfiança el missatge en què insis¬ 
teixen alguns mitjans de comunicació 
segons el qual «el problema d’hipote¬ 
ques és un problema d’immigrants». 
En realitat és un problema generat 
per bancs i immobiliàries amb la com¬ 
plicitat de l’Administració, i les vícti¬ 
mes són persones que necessitaven 
habitatge i van trobar totes les facili¬ 
tats per comprar i cap ni una per llo¬ 
gar. Per tant, els afectats són immi¬ 
grants i autòctons. 

Un cop dit això, és cert que moltes 
persones immigrades estan patint es¬ 
pecialment, ja que reben un tracte 
discriminatori a diferents nivells i són 
dels col·lectius que més està sofrint 
l’atur. Però crec que la millor manera 
de fer front a això és com s’està fent: 
no permetent que s’estigmatitzi el 
col·lectiu dient que és un «problema 
d’immigrants» i unint-se afectats au¬ 
tòctons i immigrants per denunciar 
que bancs i caixes han estafat i prete¬ 
nen seguir estafant la població. 


Coneixeu iniciatives anàlogues en 
altres ciutats de l’Estat o d’Europa? 

Sí, s’estan constituint grups d’afectats 
arreu de l’Estat i ens estem intentant 
coordinar. D’Europa, de moment, no 
en tenim notícies, però no és estrany, 
ja que Espanya és l’Estat europeu més 
similar als EUA pel que fa a la libera¬ 
lització del mercat de l’habitatge, amb 
les conseqüències nefastes que això 
comporta. 

«Farem una 
convocatòria el 
25 d’abril a les 
16 h a plaça 
Catalunya» 

La plataforma té evidents nexes 
amb moviments socials. Per què ha 
calgut crear un nou espai? 

Persones i col·lectius vinculats al mo¬ 
viment per un habitatge digne estem 
entre els impulsors d’aquesta iniciati¬ 
va, així que, de relació, n’hi ha molta. 
Però ha calgut un nou espai perquè el 
problema de les hipoteques és ara 
molt punyent i alhora complex. 

Finalment, quines són les mobilit¬ 
zacions que teniu programades? 

A la darrera assemblea vam acordar 
diverses mobilitzacions, entre les 
quals, fer una primera convocatòria 
específica sobre el tema de les hipote¬ 
ques, el 25 d’abril a les 16 h a la pla¬ 
ça Catalunya. També preveiem fer 
algun tipus d’acció als bancs i les cai¬ 
xes que continuen intentant aprofitar- 
se de la gent, amenaçant de treure’ls 
la casa per forçar-los a endeutar-se 
encara més. 


MésínfòFmàcïó: 

www.afectadosporlahipoteca 

blogspot.com 


EL PROJECTE 


Punt 

d’Informació 

d’Immigració 

Rocío 

Si la crisi afecta tothom -menys els 
rics-, a les persones amb menys re¬ 
cursos els afecta el doble. Un dels 
col·lectius que l’està notant més és 
l’immigrant: les persones que fa 
anys que fan les feines que ningú 
del país vol fer, és a dir, les més pre¬ 
càries. També són les persones amb 
menys drets, per les diferències 
que estableix la Llei d’estrangeria, 
sense comptar amb el racisme ins¬ 
tal·lat a la nostra societat. 

Davant d’aquesta situació, i da¬ 
vant del fet que al Centre Social de 
Sants ja fa temps que arribaven de¬ 
mandes que no es podien cobrir 
per falta d’informació i manca de 
temps, l’entitat veïnal fa un mes va 
obrir el Punt d’Informació d’Immi¬ 
gració. 

A Barcelona hi ha projectes i re¬ 
cursos interessants per a persones 
immigrades, però la informació no 
està concentrada ni actualitzada en 
un lloc i, per això, es va decidir dur 
a terme un recull d’aquestes inicia¬ 
tives. Després de fer un buidatge de 
les entitats i els serveis de la Borde- 
ta i dels barris propers, es constata 
que no hi ha recursos específics per 
a les persones immigrants. Les ex¬ 
cepcions són Serveis Socials, actual¬ 
ment força desbordats i on no ate¬ 
nen persones sense papers, i les di¬ 
ferents parròquies que sí que duen 
a terme algun tipus d’atenció cap a 
aquest col·lectiu mitjançant Càritas. 

El Punt vol informar i derivar to¬ 
thom que tingui preguntes sobre 
recursos d’arreu, ja sigui en l’àmbit 
legal, de formació, de llengua, d’o¬ 
ci, etc. Evidentment, la demanda 
principal és la recerca d’un lloc de 
treball, i és per això que s’està cre¬ 
ant un espai de cerca de feina, amb 
recursos informàtics, premsa i una 
persona que pugui resoldre dubtes 
a l’hora de fer currículums o trobar 
determinats llocs de treball. L’altra 
part del projecte és crear una borsa 
de treball on, a partir de les ofertes 
i les demandes que arriben, es posa¬ 
rà la gent en contacte. 

Es farà un tríptic amb tota la in¬ 
formació recollida i es penjarà a In¬ 
ternet, en una web que també dis¬ 
posarà d’informació sobre totes les 
entitats del barri especificant les ac¬ 
tivitats que ofereixen i els projectes 
que duen a terme. Aquest darrer 
projecte s’anomena Xarxa Social, i 
pretén establir lligams de coordina¬ 
ció entre les diferents associacions 
del barri. 


Centre Socialf de Sants 
Olzinelles, 30. Tel.93 331 10 07 
Horari: cada dia 
de 10 a 14 h i de 17 a 21 h 























UN TOMB PEL 
DICCIONARI 


ELS PANTALONS 

El nom ens ve de Venècia, on del 
segle XVI al XIX es feien moltes 
obres a la Commedia dell'arte. Un 
dels personatges més caracterís¬ 
tics que apareixia en escena era 


Pantaleó, nom molt comú a Ve¬ 
nècia, ja que sant Pantaleó, un 
màrtir cristià, n'és un dels pa¬ 
trons. El personatge portava 
unes calces ajustades a les cames 
i lligades a la cintura. Les obres 

de La Commedia van recórrer mig 
Europa. Els anglesos, a finals del 
segle XVII, van posar el nom pan- 
taloons a unes calces que, des 
d'aleshores, tants homes i dones 
porten avui dia. En l'actualitat. 


doncs, portem calces amb el nom 
d'un sant del segle IV. 

Text elaborat per 
en Jordi Esteban 



LA CANÇÓ RACÓ HISTÒRIC 


Patxariga 

Patxanga, que jo vull només 
patxanga total, 

que tengui alegria es que no tengui pa. 

Patxanga, sa vida és només 
patxanga integral, 

que no s’equivoquin es músics de jazz. 

Patxanga per tu, patxanga per tots, 
me cag en s’altura d’aquests escalons. 

Hi ha dies que sí, hi ha segles que no, 
es metge des ossos és un impostor. 

Patxanga, que jo vull només 
patxanga total, 

que el món sigui sempre des aficionats. 

Patxanga, sa vida és només 
patxanga integral, 

per noltros melons i pes altres sa fam. 

Problemes a mils, i cap solució, 
me cag en sa lluna i vatua amb el món. 

Hi ha casos que sí, hi ha crisis que no, 
aquesta hipoteca no és una cançó. 

Patxanga, que jo vull només 
patxanga total, 

que ballin és héters i es homosexuals. 

Patxanga, sa vida és només 
patxanga integral, 

se grues se giren quan passes davant. 


Les inundacions de la Bordeta 


L’any 1971 unes fortes 
tempestes van produir 
greus inundacions als 
carrers de la Bordeta. 
Aquest fet, que era 
bastant habitual al bar¬ 
ri, en aquest moment 
va tenir una virulència 
especial. Les inunda¬ 
cions van originar pro¬ 
blemes i desperfectes 
diversos, alguns de 
molt greus, com expli¬ 
carem més endavant. 
En aquell moment el 
xàfec va afectar fins i 
tot el jardí d’Amadeu 
Oller, capellà de Sant 
Medir. 

La pitjor part se la 
va endur el col·lector 
del carrer Parcerisses 
on, per les obres del 
primer cinturó, s’havia 
obert una rasa. L'aigua 
dels xàfecs hi va anar 
entrant sense parar i va 
començar a arrossegar 
vehicles i altres objec¬ 
tes. En total, van aca¬ 
bar malmesos uns 21 
vehicles. 


Les aigües també 
van envair el camí de la 
Cadena, que comença¬ 
va al punt on hi havia la 
rasa. La situació es va 
anar agreujant, ja que 
les parets de les cases i 
les barraques que hi 
havia, i que en molts 
casos encara es mante¬ 
nen, no van resistir. Per 
aquest motiu, moltes 
cases i barraques van 
acabar completament 
inundades. 

Unes 15 famílies ho 
van perdre tot en una 
sola nit i van acabar al 
carrer. Molts fins i tot 
es van veure obligats a 
sortir a través de les fi¬ 
nestres i pel sostre dels 
seus habitatges. Alguns 
dels veïns feia més de 
40 anys que vivien en 
aquestes cases i barra¬ 
ques sense que els es¬ 
pais tinguessin condi¬ 
cions sanitàries i higiè¬ 
niques adequades. 

Molts del llogaters, 
abans que ningú utilit¬ 


zés l’anglicisme mob- 
bing, van patir un fort 
assetjament immobi¬ 
liari: el tema del llo¬ 
guer els va portar a una 
inestabilitat quotidia¬ 
na, ja que els propieta¬ 
ris no actuaven davant 
la difícil situació dels 
seus llogaters (espera¬ 
ven per revalorar els 
espais acabats del cin¬ 
turó de ronda i el co¬ 
briment de les vies dels 
carrilets). D’aquesta 


manera es va iniciar un 
pla especulatiu per 
treure els residents 
d’aquella zona i aprofi¬ 
tar les plusvàlues d’uns 
terrenys situats a l’en¬ 
trada de Barcelona. Els 
resultats d’aquestes 
polítiques especulati¬ 
ves encara es pateixen 
Però, tornant al te¬ 
ma de les inundacions, 
podríem explicar que 
les famílies sense allot¬ 
jament van ser deriva¬ 


des per l’alcalde a la 
Junta Municipal i la Co¬ 
missaria de Beneficièn- 
cia, on tan sols els van 
oferir una plaça en un 
alberg. 

Tres anys més tard, 
el camí de la Cadena 
seguia en les mateixes 
condicions i sense arre¬ 
glar. L’única reforma 
que es va fer va ser el 
cobriment de la rasa 
del carrer Parcerisses. 

Joan Pujades i Seguí 



Imatge del carrer Parcerisses l’any 1961. 


FOGONS DE TEMPORADA 


Hi ha peixes que sí, hi ha melicotons, 
ses mares se graven tots es culebrons. 

Hi ha salpes que sí, hi ha congres que no, 
es videos domèstics són pel·liculons. 

Patxanga, que jo vull només 
patxanga total, 

s’amor sigui lliure entre es socis impars. 

Patxanga, sa vida és només 
patxanga integral, 

xerram de farina, qui ho ha reparat? 

Pomes que sí, prestatges de pols, 
es llibres s’esborren, que ja ho saben tot. 

Hi ha tàpies que sí, parets i mirós, 
ses meves barreres no són res seriós. 

Antònia Font 


Peix o bacallà? 


Els víkings que pesca¬ 
ven el bacallà fresc poc 
s’ho pensaven que el 
seu mètode per allar- 
gar-ne la conservació 
tindria tant d’èxit. 
Aquest peix de carn 
blanca canvia de gust i 
textura en ser assecat i 
salat, i amb una rehi- 
dratació i dessalació 
posteriors i correctes 
s’obté una de les men¬ 
ges més exquisides, per 
ser cuinat i combinat 
d’infinites formes. 

Tot i així, em perme¬ 
to ser una mica plania- 
na (terme que fa refe¬ 
rència a «Tot el d’a¬ 
bans era millor!») si us 
dic que poques vegades 
podrem degustar bons 
bacallans. Sovint ens 
venen gat per llebre. 


En temps de guerra, en 
comptes del bacallà 
arribava d’altres terres 
el peixopalo o estocfix, 
provinent del mateix 
animal però processat 
de forma diferent (que 
en redueix la qualitat) 
o bé altres peixos simi¬ 


lars com ho és l’abade- 
jo. Avui en dia la pràc¬ 
tica segueix viva. 

A la majoria de paï¬ 
sos mediterranis en 
trobem un ús inicial¬ 
ment popular. A la pe¬ 
nínsula són els portu¬ 
guesos, bascos i cata¬ 
lans els qui en tenen la 
fama guanyada. Antiga¬ 
ment va ser una de les 


menges més habituals 
a les fondes de Barce¬ 
lona de finals del segle 
XIX que van popularit¬ 
zar el conegut bacallà 
a la llauna. I ara que és 
Quaresma, bacallà! 

La recepta: 
bacallà a la 
llauna 

INGREDIENTS 

2 trossos de 
morro de bacallà 

3 grills d’alll 

200 ml de vi blanc 
1 culleradeta de 
pebre vermell dolç 

4 fulles de julivert 
Farina 

Oli d’oliva 

ELABORACIÓ 

Un cop tenim el bacallà 
ben remullat i dessalat 
(podeu demanar-ho a 
la bacallaneria) porcio- 



nem el morro de baca¬ 
llà i l’enfarinem. El fre¬ 
gim a la paella fins que 
quedi ros i el retirem 
Vigileu que no s’us cre¬ 
mi l’oli i si n’hi ha mas¬ 
sa en retireu una part. 
Seguidament hi daurem 
els alls laminats (dos 
grills per cada tros de 
bacallà). Hi afegim el 
julivert picat i el pebre 
vermell i ràpidament 
el vi blanc (100 ml per 
tros). Deixem que re¬ 
dueixi un poc. En una 
safata de forn hi col·lo¬ 
quem el bacallà i el 
mullem amb el contin¬ 
gut de la paella, procu¬ 
rant que els alls ens 
quedin damunt del ba¬ 
callà. Ho enfornem 
cinc minuts i ja el 
tenim llest. És molt 
senzill i boníssim. Que 
aprofiti! 


Núria May Masnou 


J 



c/de la Cera 1 bis 08001 Barcelona 
Tel: 93 329 06 43 Fax: 93 329 08 50 
éllo kal@pangea.org 

En moviment 


Ràdio Nikòsia, una 
veu des de la ‘bogeria’ 



Imatge de l’emissió d’un dels programes de Ràdio Nikòsia des dels estudis de Contrabanda FM. KÀROL VEIGA CABRAL 


IMMIGRATS 
ema persona 


Esperances d’un 
salvadoreny 

Raúl García Vaquerano 

Sóc del Salvador i fa sis mesos que 
visc aquí. Vaig decidir venir amb la 
meva dona valenciana. Vam deixar 
tot el que teníem allà, familiars i 
amics, per començar una nova vi¬ 
da. La meva arribada ha coincidit 
amb la crisi. I la meva experiència 
com a enginyer agrícola enfocat a 
la cooperació en comunitats rurals 
és molt diferent del tipus de feina 
i d’activitat urbana d’aquí. Mentre 
no trobi feina, seguiré fent cursos 
de formació. A partir d’un d’a¬ 
quests, el de català, vaig conèixer 
el programa Voluntaris per la Llen¬ 
gua i després, el Roger, la meva pa¬ 
rella lingüística. Setmanalment 
quedem per parlar en català i ex¬ 
plicar coses del nostre país, per 
exemple, les darreres eleccions a 
El Salvador. 

He sentit molta alegria, ja que 
els que hem viscut aquest conflic¬ 
te sabem què ha significat la derro¬ 
ta d’ARENA, una dreta que després 
dels acords de pau, feia 20 anys 
que estava instal·lada en el poder, 
aprofitant per enriquir-se privatit- 
zant institucions públiques. Ha 
convertit un país productiu en un 
país de serveis, ha abandonat to¬ 
talment la agricultura com a mitjà 
de desenvolupament i s’ha oblidat 
dels pobres, que són la majoria i 
que viuen en la misèria i la margi¬ 
nació. He recordat tota la gent que 
he conegut entre morts, desapare¬ 
guts i vius en aquest conflicte i de 
les moltes esperances de justícia 
social que s’enceta amb la victòria 
de l’antiga guerrilla, el Front Fara- 
bundo Martí d’Alliberament Na¬ 
cional, liderat pel nou president 
Mauricio Funes. 

Ara potser sí que deixarem en¬ 
rere 12 anys de guerra, amb 
75.000 morts i desapareguts. Un 
conflicte finançat en gran part pels 
EUA, donant suport a l’exèrcit sal¬ 
vadoreny per combatre el comu¬ 
nisme. Un comunisme que per al 
poble significa justícia social, dis¬ 
tribució de la riquesa i dignitat. 


Des de fa sis anys 
l'Associació Cultural Ràdio 
Nikòsia, formada per perso¬ 
nes diagnosticades amb 
algun tipus de malaltia men¬ 
tal, porta a terme diferents 
activitats per eliminar l'estig¬ 
ma de l'anomenada bogeria. 

Associació Cultural Ràdio Nikòsia 

Els integrants de l’Associació Cultural 
Ràdio Nikòsia som un grup de perso¬ 
nes que en la seva majoria, i en algun 
moment de la vida, hem estat diagnos¬ 
ticats amb algun tipus de trastorn 
mental. Utilitzem els mitjans de comu¬ 
nicació i d’expressió en general com a 
plataforma d’acció i intervenció dins 
l’esfera social. Un col·lectiu que parti¬ 
cipa activament en la construcció d’u¬ 
na forma més reflexiva, oberta i flexi¬ 
ble de pensar el món que ens envolta. 
Utilitzem mecanismes com la ràdio, la 


literatura i les arts plàstiques, qüestio¬ 
nem els paràmetres de la normalitat 
establerta, els límits entre el seny i la 
bogeria, amb la intenció de lluitar 
contra les etiquetes amb què ens rela¬ 
cionem socialment. Sense adonar-nos, 
entre tots generem estigmes i discri¬ 
minacions que reprodueixen l’incapa¬ 
citat d’entendre el món des d’una 
perspectiva més precisa, fet que con¬ 
tribueix a fer més intens el dolor que, 
pot, implicar viure en societat. 

«Volem desestig- 
matitzar la 
malaltia mental» 

Donant veu a qui, per diverses cau¬ 
ses, ha vist anul·lada -ja sigui per 
diagnòstics, classe social, gènere o ra¬ 
ça- la seva condició de persona, 
duem a terme un treball de descons- 
trucció dels prejudicis socials, refle¬ 


xionant sobre l’incalculable valor de la 
diversitat de l’ésser humà. Tot i que es 
pot considerar el que fem com un 
complement important al procés tera¬ 
pèutic, la nostra voluntat es fer una te¬ 
ràpia a la societat, la qual considerem 
que esta malalta d’injustícia. 

Prenent com a punt de partida un 
model de participació horitzontal i as- 
sembleari portem a terme diferents 
projectes d’intervenció comunitària. 
Des de tallers, xerrades o programes 
de ràdio en els quals tractem les nos¬ 
tres inquietuds, convidem a participar 
a tota persona o col·lectiu que no pot 
ser escoltat. 

EVOLUCIÓ DEL PROJECTE 

Ràdio Nikòsia es acció, intervenció, 
participació i complicitat. Sis anys des¬ 
prés de la primera emissió de Ràdio 
Nikòsia des dels estudis de Contra¬ 
banda FM, el que va començar només 
com un projecte que prenia de refe¬ 
rent l’experiència Colifata, és avui en 
dia una realitat molt viva, que creix i 
respira tolerància i respecte. D’aques¬ 


ta manera hem propagat la nostra veu 
des de diferents freqüències com ara a 
La ventana, de la Cadena Ser, i Tal 
com som , de Com Ràdio, conservant 
l’ànima i el format original cada dime¬ 
cres de les 16 a les 18 hores a Contra¬ 
banda FM (91.4 FM). 

Adaptant-nos a les noves tecnolo¬ 
gies hem elaborat una xarxa de blogs 
accessibles des d’Internet, on es pot 
estar informat de notícies i convocatò¬ 
ries, a més de gaudir dels textos dels 
nostres bojos poetes. 

El nostre esforç s’ha vist recompen¬ 
sat amb la complicitat de molts col·lec¬ 
tius i moltes persones de reconeguda 
trajectòria en el món de la cultura i el 
periodisme,i pels nostres oients. 


Més informació a: 
www.radionikosia.org 


No al tractament 

ambulatori 

Involuntari 


Actualment un dels fronts oberts 
en les nostres reivindicacions es 
l’oposició als intents de legislar 
protocols d’actuació judicial en 
supòsits de tractaments ambula¬ 
toris involuntaris (TAI). Aquesta 
és una situació recurrent, que 
ha estat desestimada en diverses 
ocasions pel Parlament espanyol, 
però que sembla atractiva a 
certs legisladors, raó per la qual 
la seva possible aplicació a Cata¬ 
lunya està de nou en discussió. 

El TAI esta pensat per actuar 
en situacions en les quals una 
persona amb trastorn mental es 
resisteixi a seguir el tractament 
farmacològic. En aquests casos, 
les forces d’ordre públic, a tra¬ 
vés d’un mandat judicial, poden 
actuar obligant al tractament. 

Es curiós, que se segueixin 
proposant iniciatives d’aquest 
tipus, quan l’únic que 
aconsegueixen és unir 
professionals, familiars i usuaris 
en el seu rebuig. Això es així 
perquè en salut mental es té la 
certesa d’una falta de mitjans. 
Aquestes carències assistencials 
són la causa més plausible per 
justificar la irregular evolució 
dels pacients. Està demostrat 
que tota mesura coercitiva 
erosionaria la confiança i la 
necessària aliança que demana 
tota teràpia. 

Hem elaborat un contra-TÀÏ 
que es pot sollicitar a: 
contratai09@gmail.com 

La manifestació contra la política ambiental del govern camí de la plaça Sant Jaume. FEDERACIÓ D’ECOLOGISTES DE CATALUNYA 

Diversitat en defensa del territori 


El 22 de març més de 5.000 
persones van sortir al carrer 
per denunciar la política 
ambiental del Govern i per 
mostrar el rebuig al model 
socioeconòmic actual, 
demanant un canvi profund 
cap a un model alternatiu 
veritablement sostenible. 

Glòria Xancó Ribot 

Membre de l'organització 


Fa mesos que la Federació d’Ecologis¬ 
tes de Catalunya va fer una crida a 
participar en una manifestació per fer 
front als nombrosos conflictes am¬ 
bientals que afecten el territori català. 
La resposta va ser bona i es va estar 
treballant durant molts mesos per po¬ 
sar d’acord molta gent i molts col·lec¬ 
tius de tot tipus. 

L’objectiu de la convocatòria era 
reunir el màxim de col·lectius, enti¬ 
tats ecologistes i plataformes en de¬ 
fensa del territori per fer visibles els 
nombrosos conflictes ambientals. 
Aquesta mobilització ja va fer-se l’any 
2001, i hi van participar 87 entitats i 
plataformes Aquest cop han estat més 


de 160. Aquest augment tan significa¬ 
tiu posa e relleu la mala política del 
Govern, i els col·lectius adherits a la 
manifestació afirmen que «malgrat 
que el color del Govern ha canviat, 
aquest desenvolupa una política am¬ 
biental continuista respecte de la que 
ja va generar protestes l’any 2001. 
Continua sent ineficaç i contrària als 
interessos de la població». 

MOLTES I DIFERENTS DENÚNCIES 

La manifestació va aplegar nombros 
col·lectius, i van ser molts i molt va¬ 
riats els motius pels quals es va dema¬ 
nar la dimissió dels consellers de Me¬ 
di Ambient, Política Territorial i Agri¬ 
cultura. Una reivindicació clau va ser 
que el Govern assumeixi que s’està 
fent una mala gestió del territori, ja 
que, com es va assenyalar, «no poden 
passar per alt la incompetència, les 
decisions errònies, la manca de trans¬ 
parència, el desconeixement i la des¬ 
atenció al territori del Govern». 

En el manifest es critica una políti¬ 
ca governamental que «afavoreix els 
interessos de les grans corporacions 
privades i destina els recursos públics 
a la continuïtat d’un model neoliberal 
obsessionat pel creixement, respon¬ 
sable de la crisi econòmica i ambien¬ 
tal actual, i incompatible amb la pre¬ 


servació del medi ambient, l’equilibri 
territorial i el benestar social». Per 
aquesta raó, es reclama un canvi polí¬ 
tic, més enllà del que afecta directa¬ 
ment el medi ambient, ja que consi¬ 
deren imprescindible la participació 
ciutadana real, el veritable consens i 
el dret a la informació. 

També es denuncia la persecució 
dels moviments socials que exerceixen 
el seu dret a la protesta, recalcant que 
s’estan veient obligats a optar per la 
desobediència per denunciar l’incom¬ 
pliment de les lleis mediambientals, 
tant per part d’empreses privades com 
per part de les Administracions públi¬ 
ques. Per últim, es demana la despena- 
lització dels casos que es troben pen¬ 
dents de judici o de compliment de 
condemnes, com es el cas d’un mem¬ 
bre de la Plataforma contra el Pla Cau- 
fec que està pendent de passar 10 dies 
a la presó per declarar-se insubmís a 
una pena multa de 60 euros. 

UNA TROBADA A LA TARDOR 

La manifestació va acabar a la plaça 
Sant Jaume, on un grup de nens i ne¬ 
nes va fer el lliurament simbòlic d’u¬ 
na postal que recollia els motius de la 
manifestació. L’actor Manel Barceló 
va ser el presentador dels represen¬ 
tants dels conflictes ambientals més 


significatius del país, els quals van 
anar exposant les seves denúncies. 

Com a cloenda es va instar a conti¬ 
nuar les accions, ja que les demandes 
són moltes i no són fàcils d’aconse¬ 
guir en el marc polític actual. Per 
aquesta raó es va convocar la 21a Tro¬ 
bada d’Entitats i Plataformes en De¬ 
fensa del Territori dels Països Cata¬ 
lans, que es farà a Lleida a la tardor. 


Més informació a: 
http://www.ecologistes.cat 


Punts calents 

Són més de 440 els conflictes 
que amenacen de destruir el 
territori arreu de Catalunya. Des 
de la Federació d’Ecologistes de 
Catalunya s’ha elaborat un 
mapa de punts calents on es 
reflecteixen els conflictes 
existents arreu del territori (el 
podeu trobar a la web d’Ecolo¬ 
gistes de Catalunya). 

Els conflictes van des dels 
plans urbanístics fins a la incine¬ 
ració de residus, passant per les 
línies de molt alta tensió, els 
parcs eòlics, les centrals tèrmi¬ 
ques, les centrals nuclears, els 
transvasaments, entra d’altres. 


ESPAI DE TREBALL 


Vaga general 

Marc Faustino i Vidal 

Quan llegiu aquesta columna ja 
s’haurà fet la manifestació del 28 de 
març convocada per la campanya 
«Que la crisi la paguin els rics». La 
campanya està dinamitzada per or¬ 
ganitzacions d’àmbits diferents (es¬ 
tudiantils, sindicals, polítiques i so¬ 
cials) de l’esquerra catalana que 
creiem que sense el capitalisme po¬ 
dem viure millor. 

Una de les propostes de la cam¬ 
panya és l’impuls d’una vaga gene¬ 
ral als centres de treball per mostrar 
el malestar de la classe treballadora 
davant d’aquesta crisi. Una vaga, se¬ 
gons el Diccionari de la Llengua Ca¬ 
talana, és la cessació voluntària en 
el treball per part dels empleats as¬ 
salariats amb vista a obtenir de l’em¬ 
presa algun avantatge relatiu a mi¬ 
llores de les condicions de treball. I 
si a aquesta cessació voluntària del 
treball hi estan convocats tots els as¬ 
salariats de les empreses d’un terri¬ 
tori, indiferentment de la seva acti¬ 
vitat (indústria, administració públi¬ 
ca o serveis) i amb un objectiu 
sociolaboral, és quan diem que és 
una vaga general. 

La convocatòria d’una vaga 
general és un pols de la classe 
treballadora davant els atacs que 
rep del món econòmic i polític. La 
darrera vaga general, el 20 de juny 
del 2002, va ser un èxit. No es va 
moure ni un mitjà de transport, els 
centres de treball van estar tancats i 
els piquets de vaga van prendre el 
carrer tot el dia. Però els de sempre, 
al final, van signar un pacte amb el 
PP que va maquillar el decret de 
reforma del mercat de treball 
d’aquell any. 

S’imposa novament una crida a 
una demostració col·lectiva de la 
classe treballadora aturant l’activitat 
econòmica als Països Catalans. Per¬ 
què sense nosaltres aquest sistema 
no fúnciona i és hora de reivindicar 
el nostre paper per al seu fúnciona- 
ment. Potser estem lluny de posar 
data a la convocatòria de vaga gene¬ 
ral, però el convenciment no ens ha 
de faltar per portar-la a terme. 



Cooperatives de Treball 
de Catalunya 


som a Sants, 

al servei de les cooperatives 

Interlocució davant les administracions, 
impuls a les cooperatives, intercooperació ... 

c. Premià, 15, la planta, Barcelona 93 318 81 62 

www.cooperativestreball.coop 

Cu Itu ra 


El lleure no comercial fa anys 



Imatge pardal del cartell del Xi-Barri. 


Al llarg d'aquest any 2009 
dues de les entitats del lleure 
educatiu del barri celebraran 
els seus aniversaris organit¬ 
zant diversos actes oberts a 
la resta de veïns i entitats. 

Agus Giralt 

Sants 


L’Agrupament Escolta i Guia Montse¬ 
rrat Xavier, una de les entitats vetera¬ 
nes de l’àmbit del lleure, viu enguany 
el 75è aniversari. Per tal de celebrar 
aquesta fita van organitzar el passat 21 
de març una jornada infantil oberta al 
parc de l’Escorxador. Els nens, nenes 
i famílies que es van apropar al parc 
van poder gaudir d’una matinal de 
jocs ben completa, amb tallers, xoco¬ 
latada i un final de festa amb el grup 
d’animació la Tresca i la Verdesca. 


Una altra de les entitats del barri, 
l’Esplai Xiroia, també celebra en¬ 
guany el seu aniversari, en aquest cas 
el 25è. Els monitors i les monitores 
han decidit festejar-ho amb els dos 
grans actes que des de fa anys organit¬ 
za l’esplai. D’una banda, amb el Xi- 


Barri, una jornada festiva que reunirà 
colles de cultura popular, algunes de 
les quals del barri, i els grups musi¬ 
cals Zafacón i Rumba de 9. La festa 
tindrà lloc al llarg de la tarda a la Ram¬ 
bla de Brasil. D’altra banda, el festeig 
seguirà amb la Fira, una jornada de 


tallers i jocs amb la participació de 
molts dels que han passat pel centre 
al llarg d’aquests anys. Aquesta jorna¬ 
da es farà el 16 i 17 de maig al pati de 
la parròquia dels Dolors, l’espai on 
Xiroia té els seus locals. 


Atletisme a la UE Sants 



Acte de presentació de la nova secció de la Unió Esportiva de Sants. NEUS I SERGI 


El passat 24 de març va tenir 
lloc, a les Cotxeres de Sants, 
la presentació de la nova 
secció d'Atletisme de la Unió 
Esportiva de Sants. 

Neus i Sergi 

Sants 


La UE Sants es coneix bàsicament pel 
seu equip de futbol i de ciclisme, pe¬ 
rò, com va dir el seu president Vicenç 
Bellido, en el passat ja havien comp¬ 
tat amb un grup d’atletisme amb dos 
campions d’Espanya de marxa. I, per 
tant, ara reinauguren aquesta secció 


«per coherència amb la història de 
l’entitat i per consolidar-la». 

Aquesta nova divisió de la UE Sants 
vol ser oberta i participativa. De mo¬ 
ment només compta amb uns 6 o 8 
membres, però ja disposen d’una sa¬ 
marreta, una nova adreça de correu 
(atlestisme@uesants.cat) i ja han par¬ 
ticipat en diverses curses populars 
com la Marató de Barcelona. 

L’entitat ofereix tota la logística 
(per a sortides col·lectives, cerca de 
descomptes, inscripcions a curses, 
etc.), reunions mensuals, entrena¬ 
ments, sortides en grup i assessora¬ 
ment tècnic a càrrec de Salva Rovira, 
segon entrenador del primer equip 
de la UE Sants, que inicialment farà 
entrenaments personalitzats per cor¬ 
reu electrònic. Tot i estar començant, 
els agradaria poder arribar a organit¬ 
zar una prova pròpia. 


Gran èxit del 

Divendres 

Faràndula 

Jordi Falcó 

Sants 


La projecció de la pel·lícula The Rocky 
Horror Picture Show va omplir de 
gom a gom la sala d’actes de les Cot¬ 
xeres de Sants. Aquest musical, rodat 
l’any 1975, ha esdevingut una cinta 
de culte i es converteix en un espec¬ 
tacle interactiu amb el públic que 
s’ho passa d’allò més bé seguint els 
diàlegs i participant en els números 
musicals. El proper espectacle del Di¬ 
vendres Faràndula a Sants està pro¬ 
gramat per al divendres 3 d’abril amb 
el cantautor Cesk Freixas al Casinet 
d’Hostafrancs. 

Compte 
enrere pels 
bastons 


Agus Giralt 

Sants 


El dissabte 18 d'abril se celebrarà a 
Sants la Jornada del Compte Enrere, 
una trobada de colles bastoneres. 
Aquesta jornada, que està emmarcada 
dins els actes previs a la Trobada Na¬ 
cional de Ball de Bastons que es farà 
a Barcelona el proper mes de maig, 
estarà organitzada per la Colla Basto¬ 
nera de Sants. 

La Jornada constarà d’una cercavi¬ 
la bastonera que començarà a les 
17.30 hores a la plaça Màlaga i en què 
hi participaran, a banda de la colla 
santsenca, la colla bastonera Quico 
Sabaté de Sant Celoni, la del Pla de 
l’Aigua-Lleida, la Cop de Garrot de 
Berga, les colles infantil i sènior de 
l’Aleixar i la colla Picadits de Vilassar. 

La cercavila acabarà al bar Terra 
d’Escudella, on es penjarà una expo¬ 
sició de fotos del ball de bastons feta 
especialment per a l’ocasió. 


El mostrador 


E El 17 d’abril és conegut 
com el Dia Internacional 
de la Lluita Pagesa. Aquest 
és resultat de la matança 
de 19 camperols del Movi¬ 
ment dels Sense Terra brasiler (MST) 
a mans de la policia militar quan par¬ 
ticipaven en una marxa demanant ter¬ 
ra per treballar-la com a pagesos. 
Aquesta commemoració ens serveix 
per recordar els motius d’aquesta ma¬ 
tança: la falta d’accés a la terra per 
part de la població rural, la contínua 
pèrdua de sobirania alimentària dels 
pobles, la precarietat permanent a la 
qual el sistema de distribució d’ali¬ 
ments condemna la pagesia d’arreu 
del món, i molts d’altres. 

Aquests fets expliquen que la jor¬ 
nada del 17 d’abril sigui de lluita, 


Lluita 

pagesa 

Cooperativa Germinal 


perquè estem molt lluny d’aconse¬ 
guir una vida digna per a les perso¬ 
nes que treballen al camp. N’estem 
lluny perquè fins ara s’ha imposat 
un model agroindustrial de produc¬ 
ció -agricultura sense pagesos-, dis¬ 
tribució i consum -afavorit pel gran 
monopoli que sustenten les grans 
superfícies i els supermercats. 

Enguany, els moviments catalans 
que promouen accions per fer sentir 
aquestes lluites s’han aplegat orga¬ 
nitzant la Setmana de Lluita Anti- 
transgènica i per la Sobirania Ali¬ 
mentària, del 14 al 18 d’abril. Du¬ 
rant la setmana es faran activitats 
centrades en quatre eixos de denún¬ 
cia: dimarts toca la lluita antitransgè- 
nica (liderada per Transgènics Fora! 
i Som Lo Que Sembrem), dimecres 


ens centrarem en el poder de les 
grans cadenes de distribució (a cà¬ 
rrec de la campanya «Supermercats, 
No, Gràcies!»), dijous el tema és el 



deute ecològic (de la mà del grup 
PetroAliments, la campanya «No Et 
Mengis el Món» i la Xarxa pel De¬ 
creixement), i divendres ens aplega¬ 
rem tots i totes per la sobirania ali¬ 
mentària. 

A més d’animar persones i 
col·lectius a participar en les activi¬ 
tats programades, cal recordar les al¬ 
ternatives: consum responsable i 
producció agroecològica. Sabem 
que tot plegat no és suficient mentre 
no esdevingui una realitat generalit¬ 
zada, per tant cal que totes ens im¬ 
pliquem en aquesta tasca per arribar 
a la ciutadania inconscient per cap¬ 
girar la situació. Estigueu atentes, la 
pagesia està en lluita! 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


Apaguem les 

centrals 

nuclears 


L'energia nuclear té un greu 
pecat original: les bombes 
d'Hiroshima i Nagasaki. Però 
no es tracta només d'una cosa 
del passat. 

Juli Loras 

Tortosa 


Els estats que controlen el cicle nucle¬ 
ar civil són els qui tenen els arsenals 
nuclears. L’opció francesa per l’ener¬ 
gia nuclear no es basa principalment 
en raons energètiques o econòmi¬ 
ques, sinó en l’obtenció de plutoni 
per al seu armament. Aquesta va ser 
la raó de la construcció de 
Vandellòs I: l’Estat francès hi tenia 
una fàbrica de plutoni. I no és en va 
que els EUA, França, el Regne Unit i 
Alemanya presionen l’iran perquè no 
completi el cicle nuclear, a pesar que 
no ha vulnerat el Tractat de No Proli¬ 
feració Nuclear. 

És sabut i està confirmat per tots 
els científics independents que aques¬ 
ta energia, en totes les fases del seu 
cicle -des de la mineria de l’urani fins 
a l’abocament i el tractament dels re¬ 
sidus- té un impacte tremendament 
negatiu sobre la salut humana i sobre 
el medi. 

SENSE BENEFICIS SOCIALS 

No és tan conegut pel públic general, 
però sí pels economistes que ho estu¬ 
dien, el fet que l’energia nuclear és 
una aposta ruïnosa per a la societat. 
Si proporciona enormes guanys als 
constructors de reactors i a les elèctri¬ 
ques és per la subvenció massiva a 
càrrec dels estats i els recàrrecs tarifa- 
ris, és a dir, perquè tota la inversió 
multimilionària va a càrrec de la so¬ 
cietat, de manera que els fabricants es 
queden amb els beneficis gratuïta¬ 
ment. Per posar-hi un exemple con¬ 


cret, la moratòria a l’Estat espanyol ha 
suposat que tota la societat, mitjan¬ 
çant els impostos (700.000 milions de 
pessetes de 1983) i els recàrrecs en 
les tarifes, hem pagant durant més de 
25 anys, i seguim pagant, les inves- 
rsions fallides de les elèctriques du¬ 
rant els anys setanta i paguem també 
amb recàrrecs en les tarifes els costos, 
encara no calculats i incalculables, de 
la gestió dels residus. 

Hi ha alternatives: l’energia eòlica, 
la solar tèrmica, la solar fotovoltaica, 
la biomassa i, en alguns llocs, la geo- 
tèrmica. Intel·ligentment combinades 
en funció de les condicions locals, en 
unió de l’apropament dels centres 
productors als consumidors i d’acord 
amb una política d’estalvi i d’eficièn¬ 
cia energètica, substituiran la nuclear 
amb avantatge, i amb una part insigni¬ 
ficant de la subvenció que hem donat 
i donem a les nuclears. 

NUCLEARS A CASA 

A Catalunya en tenim tres: Ascó I, As¬ 
có II i Vandellòs II, totes tres a les Ter¬ 
res de l’Ebre, que n’han suportat i en 
suporten tots els mals, inclosos inci¬ 
dents i seriosos ensurts. Tot, sense 
que la comunitat ebrenca hagi vist 
cap millora social o econòmica. La Ri¬ 
bera d’Ebre, on hi ha les centrals d’As- 
có, sent la primera comarca del país 
en PIB, és la darrera en renda familiar 
disponible i la quarta en pobresa ofi¬ 
cial. A més, Ascó i Vandellòs han vist 
com es redueix sistemàticament la se¬ 
va població des que hi ha les nucle¬ 
ars. El flamant polígon industrial 
d’Ascó compta per tota indústria 
amb el camp de futbol, el parc de 
bombers i el cementiri. 

Des que el CIS fa enquestes pre¬ 
guntant sobre l’energia nuclear, l’opi¬ 
nió contrària a aquest tipus d’energia 
no baixa mai del 60%. El programa 
electoral del PSOE i el mateix senyor 



Imatge de la central nuclear d’Ascó I, a la Ribera d’Ebre. INTERNET 


Zapatero en la seva primera investi¬ 
dura van prometre un calendari rao¬ 
nable de tancament de les centrals 
nuclears. 

L’any que ve expira la llicència de 
funcionament de Vandellòs II i el 
2011, la d’Ascó I i Ascó II. Una sèrie 
d’entitats i col·lectius, primer, de les 
Terres de l’Ebre i, després, de tot el 
país han decidit de prendre la parau¬ 
la al PSOE i a Zapatero i posar-los les 
coses fàcils per complir la seua pro¬ 
mesa de tancar les centrals nuclears. 
Els proposen que, al venciment de les 
llicències de funcionament de les 
centrals catalanes, comuniquin als 
seus operadors i gestors la seua no- 
renovació. 

No se’ns escapa que la central nu¬ 
clear de Garona, la llicència de la qual 
expira el proper juliol, serà una pedra 
de toc per saber si estan disposats a 
complir el que van prometre. Per ai¬ 
xò, Apaguem les Nuclears participa 
en la campanya pel tancament d’a¬ 
questa central, la més antiga de tot 
l’Estat. 


Però, passi el que passi, la campa¬ 
nya seguirà lluitant per la no-renova- 
ció de les llicències d’Ascó i Vandellòs 
amb l’objectiu seriós d’arribar a tan- 
car-les. 

LA CAMPANYA 

L’eix central d’aquesta campanya, en 
una primera fase, és la recollida de 
signatures en suport a la presentació 
d’una proposta de resolució al Parla¬ 
ment de Catalunya, reclamant la no- 
renovació de les llicències. Després 
vindrà la lluita per la presentació de 
la proposta i per la seva aprovació. 

En aquesta campanya hi participen 
desenes d’entitats molt variades, des 
d’organitzacions ecologistes grans i 
petites fins a sindicats i associacions 
de veïns i veïnes, passant per casals i 
organitzacions juvenils d’arreu del 
país. Tots organitzats en assemblees 
territorials, de les quals ja en funcio¬ 
nen dues (Terres de l’Ebre i Camp de 
Tarragona). El 27 de març es va cons¬ 
tituir la de l’Àrea Metropolitana de 
Barcelona. 


Els Mossos 
van de cacera... 



Els mossos varen 
tornar demostrar 
la seva manera 
de fer: centenars 
de ferits, entre 
ells, periodistes i 
un nin de 10 
anys. El seu càs¬ 
tig: la impunitat. 


... i el caçador 
ha estat caçat 


El cap de la Briga¬ 
da d’Informació, 
més conegut com 
a Jordi, ha estat 
empresonat. El 
motiu és la seva 
relació amb el cas 
dels clubs Riviera 
i Saratoga. 



SOLIDARITAT 


Enric Duran, 
empresonat 

Enric Duran, l’activista que va de¬ 
manar préstecs als bancs per un 
valor de 492.000 euros i va negar- 
se a tornar-los, va ser empresonat. 
El jove activista va ser detingut el 
passat 17 de març, al rectorat -lla¬ 
vors encara okupat- de la Univer¬ 
sitat de Barcelona, on va fer una 
xerrada sobre la crisi econòmica. 
La detenció és va produir l’ende¬ 
mà d’una roda de premsa per pre¬ 
sentar la publicació Podem i fer 
una crida a la «vaga de bancs», que 
consisteix a treure’n els diners. La 
publicació, de la qual s’han fet 
350.000 exemplars, va ser reparti¬ 
da a molts punts del barri, així 
com a la resta de l’Estat espanyol. 

L’activista va ser detingut i em¬ 
presonat per ordre del Jutjat 
núm. 29 l’endemà del seu retorn, 
després d’estar sis mesos fugit. La 
mesura ha estat considerada abso¬ 
lutament desproporcionada, tant 
pel seu advocat com per nombro¬ 
ses entitats social i veïnals, entre 
les quals destaca la Federació 
d’Asssociacions de Veïns de Barce¬ 
lona. Per aquest motiu, ja s’han fet 
diversos actes per demanar l’alli¬ 
berament de l’activista. 


Buscofereixo 


Et presentem la XIS (Xarxa 
d'Intercanvi de Sants), veïnes i 
veïns units per crear una alter¬ 
nativa de consum al barri. 

En vols formar part? 


Adreça't a: 

www.intercanvis.sants.org 

intercanvisants.entodas- 

partes.net 

intercanvisants@gmail.com 


INTERCANVI DE TEMPS 


OFEREIXO 

Joies artesanals amida i al gust: 


Neus, 657 240 990 


APROFITAMENT D’OBJECTES 



OFEREIXO 

Estufa de 125 V i 1.000 W: 


pepaixa@tinet.cat 


BUSCO 

Llibres, pel.lis en DVD o VHS: 


tonijunyent@hotmail.com 


Diferents cadires de menjador: Bici plegable: 


pepaixa@tinet.cat 


Música de tot tipus, sobretot 
pop-rock, clàssics i indie: 


tonijunyent@hotmail.< 



Prestageria 80 cm d'ample: 

ERIKA MARTÍ IBERN 

«Les universitats no 
han tingut en compte 
la veu dels estudiants 
dins els òrgans que 
accepten com a legítims» 


Abril de 2009 

la Burxa 


Amb motiu de les últimes 
mobilitzacions a favor de la 
universitat pública i en con¬ 
tra de l'anomenat Pla 
Bolonya, hem volgut entre¬ 
vistar n'Erika Martí Ibern, 
membre del Sindicat 
d'Estudiants dels Països 
Catalans (SEPC), nascuda a 
Castelló de la Plana i resi¬ 
dent a Sants. Estudia 
Nutrició Humana i Dietètica 
a la Universitat de 
Barcelona. 

Irene Jaume Gambin 

Sants 


Què és l’anomenat Pla Bolonya i 
com afectarà la universitat? 

El Pla Bolonya s’aplica mitjançant 
l’Espai Europeu d’Educació Superior 
(EEES) a les universitats. Un dels can¬ 
vis més denunciats és que les llicen¬ 
ciatures i diplomatures passaran a ser 
graus i caldrà un màster per especia¬ 
litzar-se. La majoria dels màsters esta¬ 
ran subvencionats per empreses pri¬ 
vades, cosa que facilitarà la privatitza- 
ció de la universitat. S’ha venut a 
l’opinió pública com una homoge- 
neïtzació dels estudis a escala euro¬ 
pea, però cada país l’aplicarà amb un 
ritme temporal diferent. Per exemple, 
aquest curs vinent s’hauria de comen¬ 


çar a aplicar a casa nostra, però enca¬ 
ra no hi ha els graus aprovats. 

A causa dels principis neoliberals 
que regeixen aquest pla, les carreres 
que no siguin rendibles s’acabaran 
eliminant i les beques també es redui¬ 
ran al mínim; seran els bancs qui de¬ 
cidiran els préstecs per accedir a la 
universitat, és a dir, que només una 
part de la societat ho podrà fer. A més 
a més, s’ha denunciat reiteradament 
la incompatibilitat per estudiar i tre¬ 
ballar, ja que els nous crèdits euro¬ 
peus requereixen moltes hores de de¬ 
dicació fora d’hores lectives. 

«S’ha denunciat 
reiteradament 
que el Pla 
Bolonya no 
permet estudiar i 
treballar alhora» 

El Pla Bolonya està aprovat des del 
1999- Per què creus que les lluites 
crítiques no s’han fet visibles fins 
ara? 

Encara que hi ha grups d’estudiants 
que lluiten des d’aquesta data, no 
s’ha fet palesa fins ara, ja que les ins¬ 
titucions i els mitjans de comunicació 
no s’han fet ressò de les problemàti¬ 


ques plantejades per aquests estu¬ 
diants. Ha estat ara quan els plans pi¬ 
lot s’han començat a dur a terme i 
l’estudiantat s’ha adonat dels proble¬ 
mes que genera aquest model d’en¬ 
senyament. De la mateixa manera, el 
professorat ha hagut de fer els plans 
dels graus i ha vist les incompatibili¬ 
tats per portar-los a terme. 

Les universitats han amagat infor¬ 
mació i no han tingut en compte la 
veu dels estudiants dins els òrgans 
que accepten com a legítims. A més, 
els mitjans de comunicació han vol¬ 
gut criminalitzar les veus crítiques 
amb aquest procés. 

En quin punt es trobava el diàleg 
amb la universitat abans del des¬ 
allotjament? 

No hi havia cap tipus de diàleg amb la 
Universitat de Barcelona, ja que no 
acceptaven cap dels punts que l’estu¬ 
diantat reclamava per encetar aquest 
diàleg. Des de la Universitat de Barce¬ 
lona sempre s’havia dit que no es du¬ 
ria a terme el desallotjament si no im¬ 
pedíem el transcurs de la vida lectiva 
de la facultat, però el rector Dídac Ra¬ 
mírez va decidir donar permís als 
Mossos d’Esquadra per treure de ma¬ 
nera violenta els i les estudiants tan¬ 
cades des del novembre. 

Com poden afectar els últims esde¬ 
veniments al moviment crític amb 
l’EEES? 

Creiem que les càrregues policials 
desmesurades han servit de punta de 


/"v yjv Aquesta publicació té una llicència 

ICC) tS? CREATIVE COMMONS RECONEIXEMENT- 
NO COMERCIAL. 

llança per treure el debat al carrer i 
implicar la resta d’agents socials en 
aquesta lluita, ja que es va comprovar 
que volen arreglar les coses a cops de 
porra i reprimint la gent que surt al 
carrer per reclamar, simplement, que 
els responsables polítics els escoltin. 

«Abans del 
desallotjament 
ja no hi havia 
cap tipus de 
diàleg amb la 
Universitat de 
Barcelona» 


Què ha suposat la manifestació del 
26 de març per al moviment? Qui¬ 
nes són les perspectives de futur? 
Aquesta manifestació estava organit¬ 
zada per demostrar que el moviment 
estudiantil sap sortir al carrer de ma¬ 
nera pacífica i sense caure en provo¬ 
cacions policials —com ho van ser la 
nota de premsa publicada pels Mos¬ 
sos d’Esquadra el dia abans o l’im¬ 
pressionant desplegament al centre 
de la ciutat. Creiem que aquest objec¬ 
tiu va ser assolit, però si l’alarma so¬ 
cial que es va generar no hagués exis¬ 
tit, hauríem estat moltes persones 
més. La gran afluència de gent farà 
que la resta de la societat s’adoni que 
no som una minoria i que no només 
afecta la comunitat universitària, sinó 
el conjunt de la societat. 

Des d’aquí vull aprofitar per donar 
les gràcies a totes les persones de 
Sants que van fer la rebuda de la ma¬ 
nifestació a la plaça de Sants. 


Vinyeta 

/KADfMIA Ce ÍO 
MOSSU 


Agenda 



HOA,SUS V/Al A EXRLIcAR EL PfrJbúOL 
D£ ATUASIO D E LO MOSSO 
ANTf io c/otadaa/s consta D£ 
oos parcs A) clenxa bjiorraso 


[DIVENDRES 24 d'abril] 


Presentació del Punt 
d'Informació sobre Mobbing 


Centre Social de Sants, organitza: Punt 
d'Informació sobre Mobbing] 


SARCfNT, Que A Mi 
NO M’A&RAOéN LES 
CLENXES Nt ELS, 

cops oe r ‘ 


Merda! 

UN AÍTRE QUE NOfí/3 
SERVIRÀ' PER LO 
GÜIRI I LO HOOÜGMsh 


[DIJOUS 30 d'abril] 


Presentació del Projecte 
Barri Cooperatiu 




Lloc: Centre Social de organitza: Negres Tempestes] 
Sants, organitza: Ciutat Invisible i Federació 
de Cooperatives de Treball de Catalunya] 

[DISSABTE 25 d'abril] 




SALA D'ESTUDIS DEL VAPOR VELL: 


Aprèn a parlar en públic 

Intercanvi de llibres post- 
Sant Jordi 


[Lloc: Biblioteca del Vapor Vell] 


I Lecutra de contes 
Cercavila de cultura popular 
Xocolatada 
Concert amb els grups 
Zafacon i Rumba de g 


[Lloc: Rambla del 
Brasil, organitza: Esplai Xiroia] 

